text:
Download
Proyecto Scol Multilingual
Encuesta
Bo ta haya cu Aruba, Boneiro y Corsou mester tin un solo ortografia (manera di skirbi) pa Papiamento?
Prome relato di e efecto di e programa multilingual
Publica: 21 di september 2017
Oranjestad - Na september 2016 a tuma luga un investigacion den 5 scol basico pa midi e impacto di e programa multilingual cu dos scol basico na Aruba ta ofrece.
E asina yama “scolnan multilingual”, ta forma parti di un proyecto di innovacion cu ta wordo carga door di Minister di Enseñansa y cu ta wordo implementa den cooperacion cu Departamento di Enseñansa Aruba, IPA y cu directivanan di scolnan catolico (SKOA) y di scolnan publico (DPS).
20 Buki Nobo na Papiamento pa Mucha y Hoben
Publica: 15 di januari 2018
Oranjestad - Proyecto Idioma di Departamento di Enseñansa Aruba tin e sumo placer di participa cu tin 20 titulo di ficcion nobo na Papiamento pa nos muchanan y hobennan. A traha e bukinan aki principalmente pa uzo na scol y cu grupo meta hopi varia den mente.
Tin titulo pa klas 2 di scol basico te cu e klasnan di examen di scol secundario. A parti esakinan exitosamente caba bou di tur scol. E bukinan no ta na benta den libreria, pero si t’ey pa fia na Biblioteca Nacional y na tur MFA.
Manual di Gramatica di Papiamento - Sintaxis
Publica: 24 di april 2017
Oranjestad - E idioma nacional y oficial di Aruba, esta Papiamento, ta bolbe marca historia. E biaha aki cu e publicacion linguistico: "Manual di Gramatica di Papiamento - Sintaxis", skirbi y publica pa Departamento di Enseñansa Aruba.
Vocabulario Ortografico di Papiamento ta obtenibel
Publica: 21 di februari 2015
Oranjestad - Departamento di Enseñansa Aruba (DEA) ta participa cu e "buki blauw", esta "Vocabulario Ortografico di Papiamento" ta obtenibel na Plaza Book Shop, Van Dorp y Bruna.
Vocabulario Ortografico di Papiamento ta un lista cu ta contene mas cu 17.000 palabra. Meta di e publicacion aki ta pa yuda e uzado ora e kier sa con pa skirbi palabra segun e ortografia di Aruba.
Actualidad
-
20 Buki Nobo na Papiamento pa Mucha y Hoben
Publica: 15 di januari 2018 Oranjestad - Proyecto Idioma di Departamento di Enseñansa Aruba tin e sumo placer di participa cu tin 20 titulo di ficcion nobo na Papiamento pa nos muchanan y hobennan. A traha e bukinan aki principalmente pa uzo na scol y cu grupo meta hopi varia den mente. Tin titulo pa klas 2 di scol basico te cu e klasnan di examen di scol secundario. A parti esakinan exitosamente caba bou di tur scol. E bukinan no ta na benta den libreria, pero si t’ey pa fia na Biblioteca...
-
Prome relato di e efecto di e programa multilingual
Publica: 21 di september 2017 Oranjestad - Na september 2016 a tuma luga un investigacion den 5 scol basico pa midi e impacto di e programa multilingual cu dos scol basico na Aruba ta ofrece. E asina yama “scolnan multilingual”, ta forma parti di un proyecto di innovacion cu ta wordo carga door di Minister di Enseñansa y cu ta wordo implementa den cooperacion cu Departamento di Enseñansa Aruba, IPA y cu directivanan di scolnan catolico (SKOA) y di scolnan publico (DPS).
-
Manual di Gramatica di Papiamento - Sintaxis
Publica: 24 di april 2017 Oranjestad - E idioma nacional y oficial di Aruba, esta Papiamento, ta bolbe marca historia. E biaha aki cu e publicacion linguistico: "Manual di Gramatica di Papiamento - Sintaxis", skirbi y publica pa Departamento di Enseñansa Aruba.


c: text/html

text:
CHEPHACU B.V. Y SC JOHNSON TA ALERTA KONSUMIDORNAN
PA TENE KUENTA KU PRODUKTONAN DI KALIDAT INFERIOR DI
MARKA BAYGON RIBA MERKADO.
Willemstad, Curacao, 19 di September 2017- Chephacu B.V. i SC Johnson
International ta emiti un alerta na publiko en general debi na importashon di
produktonan ku ta karga marka i empake di Baygon.
E produkto aki ta bini den empake color GEL y BERDE ku idioma spanjo, i ta wordo
produsi sin permiso di SC Johnson International. Mientras ku e Baygon original su
empake ta kolo berde ku idioma Ingles. Ta pidi tur konsumidor pa tene bon
kuenta ku esaki ora di kumpra Baygon.
Na momentu ku Chephacu a hanja konosemento di e produktonan aki riba
merkado, un alerta i petishon a bai pa gobiernu di Korsow pa prohibi importashon
i pa saka tur e produktonan aki –empake nan ku Idioma spanjo ( Idioma ku no ta
ingles) for di nos merkado.
E produktonan aki ta di kalidat inferior i por kausa daño na siguridad i salud di
konsumidor. Pa motibo di esaki Chephacu B.V., ku ta agente distribuidor esklusivo
pa produktonan di SC Johnson, i Baygon no por para responsabel.
Gobiernu di Korsow a prosode i drenta akshon imediato pa saka e produktonan
aki for di reki di tur supermerkado, toko i mini market ku tin esakinan disponibel.
E produktonan peligroso aki ta na Selikor unda nan lo wordo destrui di manera
responsabel.
Chephacu B.V. ta un kompania local ku mas di 65 aña di eksistencia i ku ta dedica
na suministra e pueblo di Korsou ku produktonan di kalidat di marca SC Johnson.
Chephacu B.V. – A Brand Building Company ta situa na Montaña Rei KV 7.

robotstxt: allowed

filter: keep


text:
Dienst Huur- en Consumentenzaken ta un servicio completamente gratis di Gobierno cu tin como tarea pa e.o. yuda cliente cu problema of inkietud riba asunto di huur of consumidor. Den aña 2016 Dienst Huur- en Consumentenzaken a atende 1859 cliente cu informacion general, intermediacion y e servicionan di huurcommissie.
E servicio di huur den 2016 a atende un total di 1771 cliente cu nan problema of inkietud riba asunto di huur, di cual 471 a entrega un peticion pa un servicio di huurcommissie.
Esaki ta nifica cu por lo menos 1300 cliente a scoge pa intermediacion of informacion general pa resolve nan inkietud riba asunto di huur.
E servicionan di huurcommissie ta terminacion di huur, aumento di prijs di huur y stipulacion di prijs di huur.
Den 2016 huurcommissie a ricibi 350 peticion pa terminacion di huur, 116 peticion pa stipulacion di prijs di huur y 5 peticion pa aumento di prijs di huur. Mayoria peticion pa terminacion di huur cual t’e servicio mas popular di huurcommissie ta pa motibo di:
Retraso den pago di huur (58%); pagamento malo di huur (11%) esaki ta p.e. ora no ta paga na tempo of ta cumpli cu e pago den mas cu un pago; relacion entre doño di propiedad e inkilino ta kibra (8%); e doño di e propiedad kier haya e propiedad bek pa uzo personal (7%);
e doño di e propiedad kier haci trabao di renobacion na e propiedad (6%) y
por ultimo e doño di propiedad kier termina e acuerdo di huur segun condicionnan di e contract di huur (9%).
E servicio di consumidor den 2016 a atende un total di 88 consumidor cu nan keho.
Mayoria registracion di keho a sosode personalmente of via telefon. Mayoria consumidor ta acudi Dienst Huur- en Consumentenzaken pa intermediacion.
Mayoria keho di consumido ta trata: Producto defecto y e garantia riba esaki (30%);
Incumplimento di acuerdo of servicio di p.e. garashi auto of contratista (27%);
Keho relata na prijs of gastonan di producto of servicio (13%).
E keho di consumidor den 2016 mas tanto tabata procediente di supermercado, garashi di auto, agencia di biahe of aerolinea, tienda cu ta bende aparato electronico, servicio di telecomunicacion of Internet y construccion.
Ademas di consumidor e seccion di consumido ta atende negoshi tambe cu pregunta of inkietud, conseho huridico, revision di documento legal, etc.
Mas informacion riba e servicio y trabao di Dienst Huur- en Consumentenzaken ta obtenibel riba website (www.dhc.aw) y riba facebook.
Pa mas informacion riba leynan cu ta trata derecho di consumidor, haci un keho of registra un abuso contra consumidor yama of pasa personalmente na Dienst Huur- en Consumentenzaken na Wayaca 33, tel: 582-9914, of e-mail nos na info@dhc.aw.


text:
You are here
Grupo Di Karnaval Caché Preparando Pa Selebrá Su Di 20 Aniversario En Grande
WILLEMSTAD -- Preparashon ta siguiendo segun skema pa selebrashon di e di 4 lustro di Grupo di Karnaval Caché.
Espektativa bou di espektadornan di e marchanan prinsipal di Karnaval di Kòrsou ta hopi haltu pa wak kiko Caché lo presentá e aña aki.
Atraves di último dos dékada Grupo di Karnaval Caché semper a desfilá ku kreashonnan ku realmente a hala atenshon di tur hende ku a presensiá nos fiesta kultural di mas grandi. Den un kòmbersashon ku nos a tene ku Giovanni Roozendal, presidente di ‘Caché’, el a bisa ku e aña aki no a spar ningún esfuerso pa presentá na e nivel akustumbrá. “E tema ku nos a skohe pa e aña aki ta Porselana Chines.” Tin 4 sekshon di kua den e sekshonnan Gosadera i Silver a keda djis algun posibilidat di partisipashon habrí. Den mesun rosea nos ke bisa pa no warda te na último momento pa no keda desepshoná ora e par di kuponan ei tambe a yena. Nos mester pone un límité pa e kantidat total di partisipante pa gosa tur afó i pa nos por brinda tur hende e bon servisio ku ta kustumbrá di dje,” Roozendal a bisa.
Pa e aña aki, meskos ku tabata e kaso pa hopi aña animashon musikal lo tan a enkargo di GIO Fuertísimo. “Ta di mas bisa ku GIO ta un di e agrupashonnan musikal ku tur grupo lo ke tin pa animá ku músika di nivel haltu i nos ta sumamente orguyoso ku nos tin GIO komo nos banda di kas e aña aki tambe. GIO lo presentá riba un tráiler nobo i super moderno,” Giovanni a sigui bisa.
Mas aleu Roozendal a informá ku e aña aki e grupo lo tira un lus ainda mas skèrpi riba patrosinadónan. “Sin aporte finansiero di kompanianan nos lo no por kubri tur e gastunan di partisipashon. Nos ta sumamente agradesí na tur kompania i instansia ku a duna nan aporte pa nos por realisá partisipashon den e marchanan prinsipal di Karnval, pero ke hasi menshon spesial na Guardian Group Fatum ku for di añanan inisial di ‘Caché’ t’ei ku nos.”
“Mi ke bolbe enfatisá ku ‘Caché’ ta bai selebrá su di 20 aniversario en grande,” Giovanni a sigui bisa. “Si bo ta deseá na forma parti di e selebrashon históriko aki, yama òf app mi persona awe mes na 528-5884 of kòntakt Kenrick Chin A Ling na 560-9250. No tarda mashá pa no mester di lamentá despues.”
Pa mas informashon bishitá e website cachecuracao.com i sigui tur desaroyo riba e pagina Facebook/GrupodiKarnavalCaché.


text:
Pregunta Cu Bijbel Ta Contesta
Di berdad Hesus a lanta hende for di morto?
Bijbel ta bisa bon cla cu Hesus a lanta hende for di morto. E relatonan ey ta real pasobra nan a sosode na luganan cu ta existi y na temponan specifico; nan no ta mito. Por ehempel, durante e zomer di aña 31 di prome siglo, un gran cantidad di hende a biaha di Capernaum pa Nain hunto cu Hesus. Ora nan a yega eynan, nan a topa un otro grupo basta grandi di hende cu tabata bay dera un mucha homber di e stad, y Hesus a resucit’e. Nos por confia cu di berdad e resureccion aki a tuma luga, no solamente pasobra e ta skirbi den Bijbel, sino tambe pasobra el a tuma luga dilanti di tur e hendenan presente.
Tambe Hesus a lanta su amigo Lazaro, kende tabatin cuater dia morto caba. Bo por kere e relato di loke Hesus a haci e dia ey pasobra esaki tambe a sosode dilanti di hopi hende.
Dicon Hesus a lanta hende for di morto?
Compasion a conmove Hesus pa lanta hende for di morto. El a haci esaki tambe pa mustra cu su Tata, e Creador di bida, a dun’e poder riba morto.
E resureccionnan cu Hesus a haci ta duna nos e confianza cu den futuro tur su promesanan lo cumpli. Lo e lanta masha hopi hende for di morto, hasta hende inhusto cu no tabata sa nada di e Dios berdadero. Nan lo haya un chens pa siña conoce Jehova Dios y stim’e.


text:
Tempo ta pasa…con hopi a cambia den bo bida? Prome parti di un entrevista na 2010 cu Dr. Jaime Falconi, neurologo y psichiatra. Tanten dr. Falconi ta felismente penshona y ta duna su cooperacion riba peticion.
Dr. Jaime Falconi, neurologo y psichiatra Arubiano tin e tema aki como un punto di atencion grandi. E no ta solamente un problema serca hende grandi, pero pa hopi tempo caba e ta un fenomeno cu nos ta wak tambe serca hobennan y te hasta serca muchanan hopi chikito.
Di con?
• Pasobra nos custumbernan di biba a cambia, consecuentemente tambe nos ritmo di drumi.
Antes nos tabatin 2 of 3 canal di television. Awendia nos tin cable y dish cu un cantidad grandi di canal, 24 ora pa dia. Nos tin internet, ADSL 24 ora pa dia. Y….nos tin menos control di majornan kico nan yiunan ta hasi, ora cu lo mihor pa nan ta pa nan ta drumi. Mayornan ta traha warda, nan tin nan propio preocupacion y tempo a bira moderno. Muchanan tin hopi mas libertad cu antes, talves demasiado pa nan propio bienestar y felicidad.
• E constelacion di nos famianan a cambia. Nos tin hopi mas famia di un solo mayor. Esaki ta nifica mas obligacion riba lomba di un solo mayor. Pues tambe mas preocupacion. Mamanan cu ta lanta nan so cu nan yiu no ta un tarea facil, placa hopi bes no ta yega, yiunan ta mas rebelde. Y e mama na final di dia y prome cu e pega soño ta ocupa su mes cu e problemanan cu e mester soluciona mayan. E no tin hopi sosiego berdadero. Con bon e por drumi realmente e ora? Y bo por culp’e si e ta irita pa un periodo largo? Un situacion cu hopi biaha ta bira algo cronico, sin cu e mes ta realisa… E ta subi cama 12 or anochi, ta pega soño 1 pa 2 or madruga…Cuanto ora di soño un persona asina ta haya pa dia? Probablemente pa 5 of 6 or ya e mester ta ariba su pia pa prepara muchanan pa bay scol…
• E control social den nos comunidad a cambia. Nos ‘privacy’ ta sagrado, nos murayanan a bira hopi halto y nos no ta mete cu bida di otro. Di otro banda nos no ta preocupa cu otro mas tampoco… Ni nos ta duna otro un man asina hopi mas… Ni nos kier scucha conseho mas…nos sa cu tin hopi cos cu no ta klop den nos bida, pero nos ta prefera di wanta e berguensa y kibra nos cabes, keda sin drumi, cu busca yudansa…
• Consecuentemente nos ta cay den un circulo vicioso, cu nos curpa no ta haya e sosiego necesario…nos no ta drumi bon, nos no ta drumi suficiente y nos no ta funciona bon…pasobra nos curpa y mente no ta haya e chens pa recupera su mes… Nos mester di pildo pa drumi?
• Nos ta biba den un mundo yen di desordo. Nos kier hasi hopi cos, sali bay hopi caminda, nos kier cumpra hopi cos, nos yiunan kier hopi cos. Nos kier un television riba cada camber? Talves nos por cuminsa realisa cu tin un otro manera pa anda cu bida?
• Nos forma y orario di come a cambia. Nos ta come mucho laat, cu cuminda mucho vet. Si bo ta bay drumi cu un stoma yen, con bon esaki por juda bo pa drumi sosega?
(E ta sigi majan…)


text:
PHILIPSBURG — Dos piloto di InselAir, diarazon anochi a tuma decision pa motibonan di seguridad pa ground dos avion MD 80, lagando cientos di pasahero sin por bula.
SMN News a compronde for di e pasaheronan cu e pilotonan a tuma e decision aki, pa motibo no tabata safe pa bula cu e avion aki, cu no ta ser manteni debidamente.
Di acuerdo cu informacion suministra na SMN News, InselAir no tin pieza den stock y/of otro material pa mantene e avionnan aki, pasobra debi n’e situacion financiero malo di e compania, no por cumpra pieza y pesey ta mihor no bula cu avionnan cu no ta ser manteni debidamente.
SMN News tin entendi cu despues cu e pilotonan a tuma dicho decision, a informa Aviacion Civil di Corsou cu a sostene nan decision.
Sinembarco tin masha pregunta pa cu e performance di Aviacion Civil di Corsou, cu tin e autoridad di inspecciona e avionnan aki.
E avion cu a keda grounded diarazon anochi mester a bula pa Surinam. SMN News a compronde tambe cu e decision tuma diarazon anochi p’e pilotonan a afecta cu dos buelo pa St. Maarten y Corsou a keda cancela, cu ta 521 pa Republia Dominicana y buelo 522 pa Corsou.
Sinembargo a dicidi di combina dicho buelonan y a opera esaki bao di HI -531 cu tur e pasaheronan pa Republica Dominicano y pa Corsou abordo.


text:
E conocido empresario, Ralph Maduro a sinti cu awor ta pasa cu cantidad di insinuacionnan, unda e.o. ta ser bisa cu e ta front pa negoshinan di Otmar Oduber, y cu nan ta socio di otro.
Ralph Maduro a busca abogado mr. Rossi Marchena pa entama un caso sumario na nomber di su compania Alpha Printing contra di Headlines Group, portal di noticia 24Ora.com.
E caso aki mester a tuma lugar diabierne ultimo caba, pero Huez a pospone pa mayan, pasobra Headlines Group no tabata cla. Huez a bay di acuerdo cu nan peticion y a dicidi cu mayan merdia e caso aki lo sigui.
Mientrastanto Headlines Group tin como abogado, mr. Glendeline (Lalo) Croes, kende lo bin demostra cu debidamente Otmar Oduber y Ralph Maduro ta socio di otro den varios negoshi. Interesante pa wak con Corte lo interpreta e demanda aki.
OTRO CASO
Otro caso pa difamacion t’esun cu e doño di e medionan di comunicacion Solo di Pueblo, Top 95 FM, Rumba FM, Canal 22 y Boletinextra.com y algun otro compania mas di publicidad y di construccion, a dicidi di entama via di nan abogado mr. Anthony Ruiz unda ta demanda pa Minister dr. Alex Schwengle rectifica su ponencianan, de lo contrario lo hib’e Corte.
Esaki tin di haci cu e publicacion den cual e mandatario a rebiba e caso di Lotto pa Deporte, unda Edmond Croes y su ruman Endy Croes, kende tabata Presidente di e Fundacion y despues a bira Director di e Fundacion y awendia Candidato # 11 riba lista di MEP, tabata envolvi.
Minister dr. Alex Schwengle a laga sa den un comunicado cu e ta evaluando pa cuminsa e proceso civil pa recobra e sumanan mal uza den e fundacion.
E compania di accountant a saca afo cu ta 5 miyon florin Lotto a paga na companianan liga n’e rumannan Croes, sin cu a cumpli cu reglanan di “Good Governance” di e fundacion. Pero Edmond Croes ta haya cu despues di tanto aña di insulto y difamacion cu ta basta y e kier pa Minister dr. Schwengle rectifica of e ta bay Corte.
Minister Schwengle no tin intencion rectifica nada, y e ultimatum poni, esta 2 bez 24 ora a expira caba, y no ta conoci si Edmond Croes lo demanda e mandatario.
No ta conoci si Corte lo trata e caso aki prome cu eleccion ainda, si acaso Edmond Croes scoge p’e caminda di Corte. Ya cu Huez no ta mira urgencia di e caso aki.


text:
Karnaval 2018
Den kuadro di preparashon pa eligí embahadornan pa Karnaval Banda Bou 2018, Fundashon Karnaval Banda Bou a organisá Reina, Prens i Pancho Brindo 2018. Esaki a tuma lugá den kura di Kolegio San Hose...
Departamentu di Higiena T√©kniko di UO G&Gz ta organis√° dia 20 di yan√ľari 2018 dos seshon di informashon pa futh√®ndlernan riba e t√≥piko di higiena relashon√° ku benta di alimentu durante aktividatnan...
Digicel a demostrá di ta ku pueblo di Kòrsou ora ku mas esaki ta konta! Esaki a bolbe keda demostrá djaweps mainta ora ku gerensia di Digicel a firma e akuerdo di patrosinio pa Karnaval 2018. Digic...
Despues di un eksitoso kampa√Īa di fin di a√Īa, klientenan di Nagico ta pendiente pa mira kiko e kompania di seguro tin pa temporada di karnaval 2018. Johannes William direktor di Nagico ta gradis√≠ t...
E a√Īa aki Minister di Kultura, sra. Marilyn Alcala-Walle a tuma e desishon ku pa loke ta trata apertura di Karnaval 2018, Fundashon Karnaval Banda bou huntu ku Fundashon J.A.G. lo organis√° esaki hu...
Despues ku djabi√®rn√® √ļltimo e Gimmick di e karchinan pa Apertura di Karnaval 2018 a bai hopi bon, nos ta bai pone un kantidat limit√° pa nos pueblo di K√≤rsou. Djasabra 23 des√®mber pr√≥ksimo nos lo ta...
WILLEMSTAD: Ministerio di Desaroyo Ekonómiko kier rekordá tur persona ku kier bende produkto riba ruta di karnaval 2018 ku pa hasi esaki bo mester ta dispone di un pèrmit temporal pa benta ambulant...
WILLEMSTAD:- Den luna di √≤ktober Fundashon J.A.G. ku sr. Hubert ‚ÄúJuni‚ÄĚ Aniseta na kabes a ha√Īa e mandato di Gobi√®rnu pa organis√° Karnaval 2018. Komo un parti di inovashon pa ku Karnaval nan a bin k...


text:
Un di e problemanan mas grandi cu tin den nos comunidad ta obesidad. Obesidad na su turno ta haci cu tin hopi enfermedad y ta trece costonan halto pa nos seguro social AZV.
Tin hopi producto riba mercado cu tin porcentahenan halto di sucu. Un manera pa reduci e consumo di esaki ta pa introduci un belasting riba productonan cu ta contene sucu y uza e placa genera pa prevencion y represion. Abo ta haya cu mester introduci un impuesto na Aruba riba productonan cu tin sucu?
Vota awo mes riba nos poll:
[socialpoll id=”2446388″]


text:
J.Iradi (65) ta ser akusá di a hinka su ruman hòmber E. Iradi mata e mardugá di 1 di Yanüari 2015. E kaso tabata unu ku a shòk Kòrsou. Debí ku ta trata di dos ruman hòmber ku ta biba huntu den un kas. Mester bisa ku e sospechoso ta den libertat mientrastantu ku su kaso ta bou di tratamentu, J.Iradi a sufri heridanan grave na su man, ku te awe e ta bou di tratamentu i ya a ópera su man dos biaha kaba. Sikiater a bisa ku porlo pronto laga e sospechoso den libertat te ora ku speshalistanan kaba di atendé kusu man, ya komo ku den Prizon esaki no ta posibel. Deklarashon di e sospechoso ayera mainta: E la yega kas mardugá 1 di yanüari despues di tiru, e la mira su ruman hòmber den kushina. E la Sali un ratu pafó bek i despues bolbe drenta kas. Na dado momentu e Víktima ku ta su ruman hòmber E. Iradi a kuminsá diskutí kuné pero e sospechoso ta bisa ku e no tabata komprondé muchu bon kiko su ruman tabata bisa, i e la bisa e ruman pa legumai e kos ei ku mañan mainta nan ta papia. Debí ku e sa ku su ruman tabata bou di influensha di kokaina i alkohòl. Den e kas na e momentu ei tabata e dos rumannan presente i e pareha di e víktima E.Iradi. E dama den su deklarashon a bisa ku enbèrdat e dos rumannan aki konstante mente tabata den diskushon, debí ku e sospechoso no tabata aportá finansieramente den e kas. I ku bèrdat e víktima tabata uza droga regularmente. Pero ku e sospechoso tabata bou di influensha di alkohòl konstantemente. Tambe e la deklará ku e anochi di e insidente e tabata den kamber i a la skucha un diskushon entre e dos rumannan, i ku enbèrdat e sospechoso a bisa e víktima legumai e kos aki mañan nos ta papia. E víktima tabata rabia e anochi ei paso su ruman no a ni sikiera bisé bon aña. E sospechoso a sigui konta ku na dadomomentu e la logra sera e porta i e ruman a kontinuá bati su porta. E la logra habri e porta i a start un bringamentu entre nan dos, e ta kòrda ku su ruman tabata tin un kuchú den su man i na dado momentu su ruman lo a kòrta su man i tambe e la haña un kap den su kabes. E mira su ruman kai na suela riba su pechu i e la pasa banda di e ruman bai pafó. E ta bisa ku e no ta kòrda nada mas ku por a pasa. E pareha di e víktima ta bisa ku e la skucha un di nan bisa lagami lagami, i despues e la tende e sospechoso bisa “bo mes a buska, awor e kos a kaba”. Pero e tabata den su kamber i no a mira nada. Rapòrt di e eksperto a revelá ku J tabata tin rabia warda paden. Mas aleu e sikiater a bisa ku e no a konstatá otro estorbonan, loke ta nifiká ku J tabata kompletamente responsabel pa su echonan. E sikólogo ta haña si ku no por dun’é hopi kulpa debí ku e tabata bou di influensha di alkohòl. Fiskal no ta kompartí e opinion aki. Ta trata di dos ruman ku ta hasi e kaso difísil, pero e deklarashon di e sospechoso por evaluanan riba bèrdat Fiskal a bisa. John a bisa ayera ku e no ta kòrda masha kiko a pasa. E fiskal a bisa ku ta probabel paso e kos a pasa den ménos ku 5 minüt.
E yunan di e víktima a hasi un petishon di daño i perhuisio. Kosto di e entiero i tambe retraso ku mester a paga di e kèlder di famia pa asina dera e víktima. Fiskal a rechasá e petishon aki.
Fiskal ta haña prueba ku e sospechoso a kometé e akto konsiente i a pidi un demanda di 12 aña di prizon. Wes lo dikta sentensia 14 di Sèptèmber.


text:
E TOREN DI VIGILANCIA (EDICION DI ESTUDIO) January 2016
E edicion aki ta contene e articulonan di estudio pa e periodo di 29 di februari pa 3 di april 2016.
Nan A Ofrece Nan Mes di Buena Gana pa Sirbi na Paisnan di Ocean Pacifico
Con testigonan di Jehova cu ta sirbi caminda tin mester di mas predicador na paisnan di Ocean Pacifico a trata cu dificultadnan inespera?
“Sigui Stima Otro Manera Ruman”
E texto di aña pa 2016 por yuda nos prepara pa e sucesonan cu lo tuma luga djis aki.
Mustra Aprecio pa Dios Su Regalo Extraordinario
Con e amor cu Dios tin pa nos ta motiva nos pa sigui e ehempel di Hesus fielmente, trata nos rumannan cu cariño y amor, y pa pordona nan di curason?
E Spirito Ta Duna Testimonio Hunto cu Nos Spirito
Ki cambio un persona ungi ta experencia? Con un persona ta ser ungi?
“Laga Nos Bay cu Boso”
Kico nos mester corda relaciona cu e 144.000?
Feliz di Por Traha Hunto cu Jehova
Dicon nos ta sinti nos feliz ora nos ta traha hunto cu Jehova? Y con esey ta proteha nos relacion cu ne?


text:
E conoci grupo activista Grupo 7 tabata ayera dilanti di hospital pa un manifestacion exigiendo gobierno pa un investigacion. Minister encarga cu Salubridad Dangui Oduber (MEP) lo mester a ricibi e manifiesto pero no a logra presenta, ni tampoco un representante a bin tuma e manifiesto. Grupo 7 su meta ta pa e manifiesto aki yega Tweede Kamer.
Ayera Grupo 7 tabata tin su prome manifestacion pa 2018 cu algun borchi den man dilanti di Hospital Horacio Oduber. E borchinan tabata na Hulandes cu palabranan manera: Onbekwame Toeziecht, ‘Core cu corupcion’ y algun expresion mas. Nan kier e manifiesto aki yega te na Hulanda den Tweede Kamer. Rocky Kelly di Grupo 7 a organisa e manifiesto aki unda cu e firmantenan ta Bobby de Kort y Michael Williams. E manifiesto ta poni cu e grupo aki a yega di manifesta caba di ‘drie maal zo duur’ indicando cu proyecto di expansion di Hospital lo bay costa pueblo di Aruba tres biaha mas hopi. “Pa motibo cu nan no ta transparente ni cu con directiva ta funciona. For di cuminsamento e cos aki a bay fout desde e destaho publico pa e proyecto aki”, sr. Kelly ta bisa. Sr. Kelly a reacciona riba comentarionan cu a bini for di hospital cu e holo fuerte cu tin di Gas Oil ultimamente no ta nada pa alarma di dje. Esaki aparentemente lo ta djis un gas cu ta sali for di un generator cu ta manda holo den hospital. Grupo 7 ta haya cu si bo no tin e experticio, bo mester yama expertonan pa asisti bo. “Y si directiva di e construccion y renobacion no ta apto, pone otro na su luga e ora pasobra ningun rato nan a duna cuenta di con e cos di gas oil a yega asina leu”, sr. Kelly a comenta. E grupo ta haya informacion di hendenan cu ta trahando na hospital como tambe di pashentnan cu ta drumi na hospital cu aparentemente ta haya molester di esaki. E grupo kier mira e cambio real cu a vota pe segun sr. Kelly pa bienestar di pashent, ni trahado ni di pueblo pa loke ta trata salubridad. “Sinembargo ta pueblo lo tin cu bay paga pa 30 aña e proyecto aki cu ta cay bao PPP”, segun sr. Kelly. E mandatario encarga cu salud no a presenta pa tuma e manifiesto di cual e grupo a mustra di ta hopi decepciona pasobra tampoco a manda un representante na luga di e minister.
Mas transparencia
E grupo ta exigi pa tin mas transparencia den hospital. No ta minister di Salubridad tin tur cos di bisa eyden segun sr. Kelly. “Nos ta manifesta na unda nos ta pone e gobierno cu pueblo ta exigi pa trek e cos aki recht si no nos ta para akinan atrobe.” Michael Williams di Grupo 7 tambe a vocifera su disgusto cu e maneho di hospital bisando: “Nos ta para dilanti di un edificio di hospital unda fraude miyonario a tuma luga.” Sr. Williams a sigui expresa cu hospital a costa pueblo di Aruba mas cu 200 miyon. Despues cu bidding no tabata posibel, Grupo 7 a forsa dos parlamentario di AVP pa asina bay papia cu Mike Eman cu ta den e bagamunderia aki hunto cu Richard Visser, Alex Schwengle y Benny Sevinger, segun sr. Williams. Grupo 7 ta bisa cu gobierno di AVP a tolera cu un grupo ‘mafioso’ di Miami bini un bes mas y traha kico cu ta riba nos isla. “Pero awo nos kier forsa gobierno cu tur forsa cu tin pa actua. Pa gobierno sali pafo y haya sa con por ta posibel AZV ta manda nos pashentnan na Bucaramanga. Unda cu un hospital cu tin 1400 pashent, y aki el a costa na Colombia 200 miyon. Y aki a mira un cos cu a wordo construi cu nos ta bisa ta sin balor”, sr. Williams ta bisa. Grupo 7 a manda un mensahe cla tambe pa Ministerio Publico actua riba esaki tambe.


text:
Willemstad - Op vrijdag 24 maart is de heer A.C.M. Thode beëdigd als Statenlid.
Ministerio di Desaroyo Sosial, Labor i Bienestar a instalá un komishon pa trahadónan di Insel Air
Willemstad - Ministerio di Desaroyo Sosial, Labor i Bienestar (SOAW) ta hunga un rol importante ora ta konserní retiru masal di trahadónan. SOAW ta esun yamá pa informá e trahadó kiko ta su derechinan riba tereno di leinan di labor por lo general i e lei ku ta regardá retiru en partikular.
Maneho di Inovashon a keda aprobá dor di Konseho di Minister.
Willemstad – Konseho di Minister resientemente a aprobá e Maneho di Inovashon 2017-2021 titulá Inová, Stimulá i Fasiltá, gobièrnu komo katalisadó: áreanan di atenshon pa inovashon (Innoveren, Stimuleren en Faciliteren, de overheid als gangmaker, aandachtsgebieden innovatie).
MFK ta lamentá inseguridat ku Kòrsou ta bibando aden e último 5 añanan.
Willemstad - Movementu Futuro Kòrsou (MFK), ta lamentá susesonan ku a ta tuma lugá relashoná ku kriminalidat aki na Kòrsou. Ta lamentabel ku kriminalidat no ta haña e atenshon nesesario di e ministernan di turno.
Katalist for di planta Cat Cracker ta okashoná molèster na diferente bario
Willemstad - Ministerio di Salubridat, Medio Ambiente i Naturalesa ta partisipá ku Refineria Isla a eksperensiá pèrdida di katalist durante proseso di start e planta Cat Cracker.
Kòrsou ta risibí gòlpi na kurason un biaha mas.
Willemstad - Antayera algun bario a keda sepultá pa un kapa di puiru venenoso di un ‘cat crater a konsekuensia di - ‘problemanan tékniko’ - na ISLA. Un biaha mas Kòrsou ta wòrdu puñalá.
De formateur Larmonie-Cecilia laat weten dat de screening nog niet is afgerond.
WILLEMSTAD – De formateur, mevrouw Ruthmilda Larmonie-Cecilia, heeft op 20 maart 2017 een tussentijdsverslag uitgebracht aan de Gouverneur van Curaçao, Hare Excellentie Lucille George-Wout. Daarbij heeft zij bericht dat de formatie inclusief de screening van kandidaat ministers nog niet is afgerond.


text:
Kralendijk - Un reunion general di akshonista di Bonaire International Airport (BIA) NV a keda suspendé atrobe pasobra e direktor statutario i e hunta di komisario ta ehersé preshon inkorekto riba Kolegio Ehekutivo pa keda nombrá un biaha mas.
E periodo di kontrato di e direktor statutario a vense, meskos ku e durashon statutario di nombrashon di e miembronan di e hunta di komisario. Entre otro pa e motibu aki a yama un reunion general di akshonista pa tuma un desishon tokante nombrashon di miembronan nobo di hunta di komisario i un direktor statutario nobo òf alargamentu di esunnan ku ya desde algun aña ta okupá e puestonan aki.
E aktual direktor statutario no ta kumpli ku e statutonan pasobra e no ta kumpli ku e límite di edat den e statutonan. Tòg den pasado reunion general di akshonista a hasi eksepshon pa su nombrashon. Reunion general di akshonista ta den un impase pasobra e miembronan aktual di hunta di komisario i e direktor statutario ta ehersé preshon inkorekto riba Kolegio Ehekutivo pa nan keda re-elegí.
E presidente komisario di e hunta di komisario di BIA NV, sr Etienne Ys lo a deklará ku sr Rob Huizen ta insistí ku Kolegio Ehekutivo mester re-elegí e dirigentenan aktual di BIA NV. Sr Rob Huizen ta un empleado públiko ku ta traha na Ministerio di Infrastruktura i Medio Ambiente na Hulanda. E diputadonan ta di opinion ku nan no ta haña ku e manera ku kosnan ta bai ta korekto. Asta si sr Huizen lo tin e deseo pa logra un re-elegimentu di e dirigentenan aktual di BIA, lo tabata mas elegante pa manda e asina yamá instrukshon aki por eskrito pa Kolegio Ehekutivo.
Tambe e dirigentenan di BIA lo a deklará ku ta solamente ku nan Hulanda ke traha. Ku otro palabra, si no re-elegí nan tur desaroyo planiá na BIA NV lo para.
E diputadonan ta eksperiensiá esaki komo preshon inkorekto i ku ta obligá nan pa yega na tomo di desishon na bentaha di e dirigentenan aktual di BIA. Reunion general di akshonista ta elegí un hunta di komisario i konforme statutonan mester
supervisá direktiva diario di BIA NV. A base di e echonan aktual e diputadonan no ta mira separashon di poder mas konforme statutonan loke pues ta forma un peliger grandi pa ‘good corporate governance’ na BIA NV.
Ademas di esaki ta surgi e echo ku e hunta di komisario i direktor statutario aki un (1) aña adelantá (fin di 2016) a pidi un Kolegio Ehekutivo anterior ekstenshon di nan periodo komo dirigente. E diputadonan no a tuma un desishon ainda tokante un ke otro. Mester ta bon kla si ku e diputadonan ta haña e ponementu di preshon di parti di e dirigentenan aktual di BIA sumamente remarkabel. Komo representante di e akshonistanan por lo menos nan mester por tuma desishon na un manera sin preshon i sin problema ku nan konsenshi.


text:
Feliz nos ta cu nos por mira e luz di dia. E solo sali, e parhanan canta. Tur ta obra di nos Creador. Nos por admira grandeza di Senjor. Awe e Evangelio ta papia cu nos di e cria fiel…
Awe atrobe ta un bendishon cu nos por mira luz di dia, cu nos por tin rosea y bida na abundancia. Con nos por keda sin gradici Bo pa tanto bondad. Cu cada dia di nobo Bo ta sigui transforma…
Nos ta bendishona Bo Senjor riba e dia nobo aki pa Bo gran bondad. Unavez mas Bo ta recorda nos cu Bo ta cu cada un di nos, cu nada ni ningun hende no por haci nos danjo pasobra…
Tata Bondadoso, danki pa Bo bondad y pa fiha Bo bista riba mi ora mi tawata perdi. Cu Bo a sa di busca mi, pa encontra mi y consola mi y yena mi di Bo poder ora cu mas mi…
Awe Senjor mi kier pone e dia aki den Bo man. Mi ta desea pa Bo yuda cada un di nos pa reconoce cu Abo ta ocupa un lugar special den nos bida. Bendishona e dia nobo aki pa…
Tata Santo con nos por keda sin kere den Bo si diariamente Bo amor ta rondona nos y nos por wak e milagernan pasa rond di nos. Yuda cada un di nos ser un instrumento di Bo, ser capaz…
Tata amoroso yen di bondad y dulsura danki pa drenta den mi bida y mustra mi e caminda pa felicidad berdadero. Di Bo ta bini e forza y e amor cu ta impulsa mi pa sigui padilanti. Bo ta stima…
Tata Celestial mi ta bisa Bo danki pa e regalo mas grandi cu Bo por a regala mi den bida esta di conoce Cristo y despues di a conoce nos tin un deber di proclama su grandeza y misericordia na…
Awe nos kier gradici Dios pa e bondad y gracia cu E la duna nos, e bondad y e gracia cu nos kier comberti na un mensahe di amor y pas pa tur esnan cu mester di un cambio den…
Senjor mi Dios mi ta gradici Bo pa Bo poderoso presencia den mi bida y di henter humanidad. Danki pa bendishona cada paso cu mi tuma. Mi ta kere cu Abo so por libera nos di tur nos miedo. Abo…


text:
Un ex Marinier (Navy Officer) a tira su auto riba un grupo di hende na Times Square New York, gritando cu e kier a mata hende y pidiendo pa polis mat’e. “Bo mester a tira mi mata! Mi kier a mata nan!,” Richard Rojas, un ciudadano di 26 aña a bisa polis despues di a tira su auto riba un grupo di hende (un hotspot di turista) segun New York Post. Un hoben di 18 aña di edad a fayece di e impacto,anto su ruman a keda gravemente herida. Varios otro hende tambe a keda herida den locual tabata un momento di caos total na Times Square.
Por mira e video tragico akinan cu un camara di seguridad a capta.
Rojas a bisa cu e tabata scuchando stem den su cabes, segun dos polis ta conta The Associated Press. E tambe a bisa polis cu lo tabata “su ultimo dia riba planeta tera”. Polis ta bisa cu Rojas a test negativo pa Alcohol. Fuentenan di polis ta bisa cu aparentemente Rojas lo mester tabata bao di influencia di algun tipo di droga sintetico, miho conoci como K2, prome cu e sucedido.


text:
KANTU T SAN teenager pelíkula
KANTU DI SAN download 2017 Pelíkula Yen
Fecha Di Landamentu : 12 Juli 2017
Di : Herencia Mick
Sorto : Dama, Romani, E musika
Nacional : Amerika
Kantu di san download 2017 VF Yen
E pelíkula Kantu di san download offre Full HD, den frances. Disponé di video di e version na nos lugá, ib. E pelíkula a mei deskargá den forma MP4 i VI. Ofrece e último pelicula na HD i Full HD. Bo ta invita pa wak i gusta nos lugá, Ib. E mihó pelíkula e sorto Dama,Romani, E musika. Nous vous remercions de visiter notre site et nous vous invitons à réutiliser nos services.
notisia útil di e pelíkula, hasi lis aki
Conoci
E pelíkula tin un historia di become, e tradicion i baranka on vol, ma di tur e ta un relatonan e’gusta contemporary integral di l’. e kapital di e asina musica di Sosten, Des. Ta sentral di dos compost, su bida instrument ta estriktamente relacionnan di otro – bringa pa e búskeda di l’autor di muzik Faya (Ronal Mara) i BV (Ryan Going), meskos ku e hende’di e asuntonan ta e mundu di muzik Coco (Mishel Passend) bai e camara, atraé (Natal Portal ).
Kantu di san download tin un historia di’contemporary di amor den e mundu boneiro di muzik. BV (Going) i Faya (Mara) ta bai aktua ku loko loko di kada un di e tovenarnan. Ademas di e l’stima, komparti e deseo di d’ei den e mundu di muzik. Maske e entrada riba un karera bo por habri e mente di muzik Cushiná (Passend), un hende’intenshonnan di negoshi cínicos no ta di tur claris. Ta amplia e ora e triángulo amor ta uni su nobo mas (Portal) “.
Training
-
- Kantu di san download,
- Kantu di kantu gratitut na francais
- Pelíkula yen riba e Kantu di kantu 2017,
- e pelíkula 2017 Kantu na kantu di training ,
- E Dama riba e Kantu kantu pa drama liber,
- Kantu di kantu deskargá frances liber,
- telecharger Song to song 2017 ,
- Kantu t kantu di e pelíkula training di vf,
- teenager 2017 Kantu san to,
- teenager San t san fichier,
- Kantu t san area telechargements,
- Teenager San t san Frances Pelíkula.


text:
Oranjestad - Ta felicita tur instancia y persona cu a keda reconoci recientemente durante e actividad.
Diaranson ultimo Parlamentario Shailiny Tromp Lee a participa na e actividad organisa pa Minister Glenbert Croes di Asuntonan Social cu tabatin como nomber: Trahado Social, cu curason, ta pone hende central.
E meta di e actividad tabata pa Gobierno gradici tur e trahadornan den e area social y pa duna nan e reconocimento pa tur e trabou cu nan ta haci pa comunidad di Aruba cu hopi amor. Alabes a crea e oportunidad pa e personanan cu ta traha den e veld social cera conoci personalmente cu otro. Pa por comparti ideanan y mas cu tur cos pa por intercambia con nan ta atende cu diferente reto cu nan ta encontra diariamente. Mas cu claro por a combersa cu Minister Croes.
Como parti di e actividad tabatin un presentacion visual di Minister Croes su trabounan durante e 7 ultimo lunanan tras di lomba y tambe tabatin un charla presenta pa sra. Belquis Monreu “E curason ta pone hende central’. Loke mas a resalta di e presentacion di sra. Monreu ta cu el a enfatisa cu hunto nos mester atende cu e problemanan social y cu cada un di nos mester aporta na un miho Aruba. Y esaki nos por logra door di haci’e cu y di curason.
Como 150 instancia/fundacion incluyendo Centronan di Bario, Scouting, Asistencia Social a ricibi nan reconocemento. E actividad a tuma luga riba dos dia y alrededor di 425 persona a ricibi nan certificado for di man di Minister Croes.
‘Mi kier a haci uzo di e portunidad pa felicita cada un persona y of instancia cu a ricibi nan reconocemento di ta un Trahado Social, cu di curason, ta pone e hende central.
Tambe riba e dos dianan aki a ricibi un reconocemento personanan cu a aporta grandemente y tin di nan te ainda ta haci trabou boluntario. Ta trata di Francisco Celaire, Lucia Kelly, Yvonne Spellen, Candido Boekhoudt, Chico Harms, Glenda Hernandez y Aurita Croes.
Un pabien di curason! Bosonan sigur ta ehempel pa nos hobennan cu na mi opinion mester cuminsa realisa ainda con importante trabou social y of boluntario ta pa nos comunidad.
Masha pabien na Minister Croes cu e tremendo actividad aki, y tambe na Rochi Geerman y Darlaine Erasmus cu mi sa a traha hopi duro pa realisa e dos dianan menciona.
Por ultimo mi kier indica cu e dia aki ta accentua aun mas e necesidad cu ta existi den pueblo y ta danki na tur e personanan aki ta logra atende cu diferente punto crucial riba tereno social. Pero tin hopi espacio pa mehoracion. P’esey mes ta di suma importancia pa realisa e ehecucion di e Crisisplan Social den su totalidad mas pronto cu ta posibel pa haci posibel cu ta duna e atencion necesario na e area social cu ta den un necesidad hopi grandi, pa duna yudansa na esnan den necesidad riba diferente tereno. P’esaki mester acelera e otorgamento di e fondonan aproba door di Parlamento mas pronto posibel. Mi ta haci un apelacion na Minister di Asuntonan Social, Minister encarga cu Asuntonan Financiero, Sociale Zaken, Dir. Financien y CEBOS pa percura pa finalisa e proceso necesario pa por concretisa e meta pa por inicia cu e ehecucion completo di e Crisisplan Social mas pronto posibel.


text:
woensdag 24 mei 2017 - Dia 31 di mei ta e ultimo dia cu por entrega e declaracion di winstbelasting 2016 y haci e pago corespondiente
ORANJESTAD – Departamento di Impuesto ta informa e clientenan di winstbelasting, cu dia 31 di mei 2017 ta e ultimo dia cu por entrega e declaracion di winstbelasting 2016 y haci e pago corespondiente.
Si e cliente no ta alcansa pa entrega e declaracion definitivo, e ora e tin cu entrega e declaracion provisional. Den e caso aki tambe mester cumpli cu e pago di winstbelasting di acuerdo cu e declaracion entrega. E fecha final pa entrega e declaracion provisional y haci e pago corespondiente ta 31 di mei 2017.
Solamente si entrega e declaracion provisional y haci e pago concerni, e ora e declaracion ey ta fungi automaticamente como un peticion pa prolongacion di termino. Den e caso aki e cliente lo ricibi un carta den cual ta confirma cu a prolonga e termino pa entrega e declaracion definitivo cu 6 luna, esta te cu dia 30 di november 2017.
Pa e clientenan cu ta mantene e aña economico no igual cu e aña calendario, mester consulta e nota informativo of e website di Departamento di Impuesto pa mira e ahuste di e fechanan final pa entrega e declaracion y haci pago.
Si no cumpli cu entregamento di e declaracion provisional y/of e declaracion definitivo, e cliente lo haya un cobransa adicional esta un ‘naheffingsaanslag’ inclui boet. Esaki tambe ta e caso si acaso e cliente a paga un suma menos cu locual el a declara na winstbelasting. E boet pa no cumpli cu entregamento di e declaracion ta maximo Afl. 2.500,-. Si no haci e pago di winstbelasting of no haci e pago corectamente, e boet ta maximo Afl. 10.000,-.
Departamento di Impuesto ta haci un apelacion na su clientenan pa no warda te na ultimo cu e entregamento di declaracion y haci e pago corespondiente. Clientenan cu a finalisa nan cuenta anual di 2016 por pasa caba pa entrega nan formulario di winstbelasting 2016 y haci e pago corespondiente no mas laat cu dia 31 di mei 2017.
Gerencia di Departamento di Impuesto
24 di mei 2017


text:
William Shakespeare
William Shakespeare (*23 di april 1564 - 23 di april 1616), naci na Stratford-upon-Avon,Warwickshire, tawata un dramaturgo,actor y poeta Ingles.
Hopi hende ta considera Shakespeare como e autor mas grandi cu Inglatera a yega di conoce. No solamente pa su trabou literal, tambe pa e influencia grandi cu tawatin den e idioma Ingles. Ta credita Shakespeare pa a introduci casi 3000 palabra den e idioma aki.
Shakespeare a skirbi cerca di 38 tragedia, documento di historia y comedia. Tambe el a skirbi 154 sonnet y un cantidad di poema largo. Generalmente, hende ta di acuerdo cu mayoria di su piesanan cu el a contribui el a crea den periodo di 1585-1610. Dos di su obranan teatral mas conoci mundialmente ta Romeo y Julieta y Hamlet.
Kontenido
Hubentud[editá | editá fuente]
Aunke no ta existi documentonan referiendo na e nacemento di William Shakespeare, documentonan di misa ta indica cu a batisa un William Shakespeare na e Holy Trinity Church na Stratford-upon-Avon riba dia 26 di april 1564. A base di esaki ta estima cu e lo a nace rond di 23 di april 1564. Shakespeare tabata e di tres yiu di John Shakespeare, un comerciante di cuero (of catuna) y Mary Arden. E tabatin dos ruman muhe mayor, Joan y Judith y tres ruman homber menor; Gilbert,Richard y Edmund. Prome cu nacemento di Shakespeare, John Shakespeare a bira un comerciante exitoso y a tene posicionnan manera gobernador y hefe.
Ta existi masha poco documentonan tocante e hubentud di Shakespeare y practicamente niun tocante su educacion. Historiadonan ta kere cu Shakespeare lo a studia na King's New School na Stratford. Como yiu di un oficial publico e lo a haya lesnan gratis,pero e dudanan tocante su educacion ta hiba na preguntanan relaciona cu su trabou como autor di su obranan y hasta si el a existi di berdad.
Bida matrimonial[editá | editá fuente]
Shakespeare a casa cu Anne Hathaway na Worcester,Provincia di Canterbury, riba dia 20 di november 1582. E tabatin diesocho aña,mientras cu su casa tabatin 26. Hathaway tabata na estado na momemento di e casamento y a haya yiu seis luna despues. Nan prome yiu,Susanna, a nace riba dia 26 di mei 1583. Dos aña despues,riba 2 di februari 1585 Hamnet y Judith,morochonan, a nace. Hamnet a muri pa motibonan desconoci cu su diesun aña.
'E añanan perdi'[editá | editá fuente]
Despues di e nacemento di e gemelonan ta sigui shete aña cu historiadonan ta referi como 'e añanan perdi',pa motibo cu durante e periodo aki no ta existi registronan tocante Shakespeare. Ta existi diferente teorianan tocante e motibonan pa e 'añanan perdi'. Un teoria ta sugeri cu e lo tabata scondiendo pa e caza di bestianan den e tereno di un doño local. Otro ta sugeri cu e lo tabata trahando como asistente pa maestronan na un scol na Lancashire. Otronan ta kere cu e lo a haya placa for di Henry Wriothesley,earl di Southampton, ya cu e teatronan na Londres tabata sera entre juni di 1592 te cu april di 1594 pa motibo di e plaga. Shakespeare a dedica prome dos poemanan cu el a publica;Venus and Adonis (1593) y The Rape of Lucrece (1594) na Henry Wriothesley. Tambe ta specula cu e lo a yega na Londres den e añanan di 1580 y lo a haya trabou como cuidado di cabay na algun di e miho teatronan na Londres.
Actuacion[editá | editá fuente]
E siguiente biaha cu ta menciona Shakespeare den algun registro ta den un pamflet na Londres,skirbi pa Robert Green. Den un articulo for di e edicion di 20 di september,1592 Green ta skirbi tocante Shakespeare : "...There is an upstart Crow, beautified with our feathers, that with his Tiger's heart wrapped in a Player's hide, supposes he is as well able to bombast out a blank verse as the best of you: and being an absolute Johannes factotum, is in his own conceit the only Shake-scene in a country,". Den e articulo aki Green ta referi na Shakespeare como un actor nobato. Ta posibel cu e lo a produci algun obranan ademas di a actua y skirbi algun den e aña aki.
Na 1594 Shakespeare ta drenta Lord Chamberlain's Company of actors, e grupo mas popular cu tabata actua na e Corte. Na 1599 el a drenta un grupo di Lord Chamberlain's Men, cu lo forma un sindicato pa traha y opera un teatro nobo ;The Globe. E teatro aki a bira esun mas famoso den su tempo. Despues di e coronacion di rei James I e compania a cambia su nomber pa The King's men. Cu su parti di e entrada di e teatro nobo el a cumpra e di dos cas mas grandi na Stratford pa su famia, New Place (of New House). Actualmente ta considera e hecho aki como un señal cu e tabatin exito y su situacion financiero a mehora hopi lihe. Ya cu e distancia entre Stratford y Londres ta specula cu Shakespeare lo a pasa gran parti di su tempo ta skirbi y actua na Londres y solamente lo a bay cas un biaha pa aña durante e temporada di Lenten cu ta dura 40 dia (teatronan na Londres tabata sera pa e temporada aki). E cultura di teatro no tabata considera como algo pa hende di rango halto na Inglatera di siglo 16. Sinembargo, hopi den noblesa tabata sponser e artenan dramatico y tabatin amistad cu actornan. Na comienso di su carrera Shakespeare mes a logra atrae e atencion di Henry Wriothesley,earl di Southampton.
Shakespeare su contemporaneonan tabata reconoce su logronan, Francis Meres a describi'e den 1598 como e escritor di comedia y tragedia mas grandi di Inglatera. E grupo "Lord Chamberlain's Men" (Despues King's Men) a yega na bira e compania dramatico lider na Londres, instala den e palacio real na 1603.
Trabou como dramaturgo y poeta[editá | editá fuente]
Shakespeare tabata hopi productivo,cu registronan di su obranan desde 1594. Desde e tempo aki el a produci mas o menos dos pa aña te 1611.
Su prome obranan teatral tabata mas tanto comedianan y obranan historico manera Henry VI,Titus Andronicus,The Merchant of Venice,Richard II y A Midsummer Night's Dream.E tragedia Romeo and Juliet tambe el a publica den e temporada di 1594-1611. Pa e ultimo añanan di e reinado di Elizabeth I Shakespeare tabata conoci caba como un poeta y dramaturgo famoso y nan a yam'e varios biaha pa actua dilanti corte di reina. Den 1602, su exito continuo a permiti Shakespeare bay Silver Street, un mercado di nivel mas halto. E tabata bibando kinan tempo cu el a skirbi algun di su tragedianan mas conoci, entre otro Hamlet, King Lear y Macbeth.
Shakespeare a skirbi mas di trinta obra. Normalmente ta dividi esakinan den cuater categoria: historia, comedia,tragedia y romance. Despues di a skirbi e tragedia Romeo and Juliet el sigui uza e categoria aki pa e siguiente añanan, den cua el a produci e obranan pa cua e ta mas conoci actualmente. Esakinan ta: Julius Caesar, Hamlet, Othello, King Lear, Macbeth, y Antony and Cleopatra. Den su ultimo añanan el a haci mas uzo di romance cu e obranan Cymbeline, A Winter’s Tale, y The Tempest.
Solamente a publica diesocho di Shakespeare su obranan teatral separa durante su bida. Un coleccion completo no a aparace te 1623, cu e publicacion di The First Folio, algun añanan despues di su morto.
Estilo[editá | editá fuente]
William Shakespeare a skirbi su prome obranan den e manera convensional pa su epoca, cu metafornan elabora y frasenan retorico cu no semper ta cuadra cu e storia ni e personahenan. Sinembargo, Shakespeare tabata hopi inovativo, adaptando estilo tradicional pa su propositonan y creando un fluho di palabranan mas liber.
Poesia[editá | editá fuente]
Evidencia ta sugeri cu Shakespeare y otronan den su ramo di teatro tabata wak poesia como un fuente di fama mas duradero cu dramaturgia. Shakespeare a compone su sonetonan entre 1593 cu 1601 aunke el a publica nan na 1609. E edicion ey, titula The Sonnets of Shakespeare ta consisti di 154 soneto, tur skirbi den e estilo di tres cuartet y un couplet cu actualmente ta reconoci como Shakesperiano. E sometonan ta cay den dos grupo :Soneto 1-126 ta dedica na un amigo stima, un yoncuman di noblesa ; soneto 127-152 na un asina yama "Dark Lady" maligno pero fasinante.
Casi tur su sonetonan ta examina e decadensia di tempo y e inmortalisacion di beyesa y amor den poesia. Den su poemanan y obranan teatral Shakespeare a inventa milnan di palabranan, hopi biaha combinando of bruhando rais Latin,Frances y su Ingles nativo.
Ultimo añanan[editá | editá fuente]
Algun tempo despues di 1612 el a retira di e esenario y el a bay Stratford bek. Shakespeare a pasa su ultimo añanan na su cas na Stratford. Historiadonan ta di acuerdo cu el a muri riba di 23 di april 1616 cu cincuentidos aña y nan a der'e na e Holy Trinity Church na Stratford. Den e testament cu el a laga traha den januari di 1616 el a laga su propiedad na e herederonan masculino di su yiu muhe mayor, Susanna. Tambe el a nombra su casa como su 'second-best bed',esta di dos miho cama. Te dia di awe no tin siguridad di kico e gesto aki kiermen, ya cu e pareha tabata mas tanto separa durante nan 20 aña di matrimonio.
Fuente[editá | editá fuente]
- Articulo di BBC tocante e bida di W.S. http://www.bbc.co.uk/history/people/william_shakespeare
- Biografia di Shakespeare :http://www.biography.com/people/william-shakespeare-9480323
- Articulo tocante e poeta : http://www.poets.org/poetsorg/poet/william-shakespeare


text:
ORANJESTAD (AAN); Na warda di polis Oranjestad a presenta e homber inicial G. C. y e ta notifica polis cu a atende tocante di su potmoni horta color preto di e marca Tommy Hilfiger. E potmoni ta contene ID Arubano, rijbewijs Arubano, pas di banco CMB, carchi AZV, un renchi ora 18 Karaat cu un piedra di Esmeralda y na ambos banda e tin mata coco graba.
Tambe G.C. a declara cu 4 november 2017 anochi 19:00 e tabata riba parkinglot altura di ex Cirkel K. Oranjestad y ta cana bay direccion parada Bus cu ta den cercania. Pero direpiente e ta wak dos homber bin den su direccion.
Un di e hombernan a puntre si e ta bay Noord. El a haya esaki masha sospechoso y a contesta cu no. Diripiente e hombernan a tene su mannan y nan a push’e na suela. Abase di e acto aki su cara a ricibi herida. Nan a kita su potmoni for di den su saco carson cu ta contene e articulonan ariba menciona.
Ademas despues di e acto e dos hombernan a core limpi bay direccion Post kantoor. Polis a indica e denunciante pa bay recherche pa entrega denuncia y tambe pa e bay dokter. Pero denunciante no ta kier denuncia solamente un formulario pa haya su documentonan.


text:
ORANJESTAD (AAN): Irfan Alam ta un hoben yiu di mama Arubiano. E ta naci na Hulanda pero for di algun aña e ta siguiendo e trayecto di Mike Eman. Na mas cu un occasion ora cu e bin Aruba e ta bay bishita e lider di partido AVP. E hoben aki tabata considera Mike Eman como un burgemeester y asina e tabata yame tambe. Awor cu Mike Eman a haci su prome bishita oficial na Hulanda como Prome Minister di pais Aruba e hoben a busca su drechi. Awor tabata mas facil pa Irfan yega cerca Prome Minister. Personalmente el a logra algun minuut liber di e agenda di Prome Minister pa pasa cuminde.
E saludo aki a bay hunto cu un regalo special cu el a busca pa e prome mandatario di pais Aruba.
Prome Minister tambe a probecha di e occasion pa regala un pin special di bandera di Aruba y pega esaki na e camisa di su admirador.
Hunto cu Irfan tambe su ruman Saima a haya un regalito. Tur dos menor tabata acompaña pa nan tata Matin.
Nan a keda contento mescos cu hopi otro cu awor nan por a topa na Hulanda mes cu e prome minister di Aruba Mike Eman.


text:
Willemstad - Danki pa pèrmití ‘mi dirigí mi mes na boso atrabes di e diskurso nashonal aki.
Kualke Promé Minister ta anhelá pa na momentu ku e duna un diskurso nashonal esaki tin un mensahe ku ta yena kasnan ku felisidat, prosperidat i pèrspektiva. Sinembargo tin momentu kaminda, komo lider di e pais, bo mester papia ku bo pueblo i duna transparensha riba desaroyonan den komunidat ku ta na interes di tur i ku, basta nos tin e trankilidat, seriedat i serenidat nesesario, nos LO logra e felisidat, prosperidat i pèrspektiva ku tantu – i sigur e Promé Minister – ta deseá pa su pueblo.
Awe mi ke kompartí informashon di e proseso pa yega na un operadó pa nos refineria, ku boso. Durante e último dianan nos por a tuma nota di varios informe korekto i tambe informe ínkorekto riba e proseso andando pa yega na e partner ku por pèrkurá pa garantisá un futuro duradero pa nos refineria.
Laga un kos ta bon kla: pa gobièrnu, NOS refineria mester keda habrí despues di 2019. P’esei gobièrnu mester hasi tur loke ta na su alkanse pa pèrkurá ku ora e momentu ei yega, nos refineria lo keda habrí i e pan di nos ko-siudadanonan, ku ta traha na nos refineria, ta garantisá.
Awe mi ke klarifiká algun punto, pa abo ta informá korektamente di e trayekto ku gobièrnu a bin ta kana atrabes di e tim multidisiplinario ku a instalá pa atendé e búskeda pa un partner ku nos por hinka futuro di NOS refineria i e modernisashon di esaki den su man pa e próksimo dékadanan.
Den e kuadro akí, Gobièrnu di Kòrsou a tuma e siguiente desishonnan, dos siman pasa:
Konseho di Minister a bai di akuerdo pa ami komo komo Minister Presidente sigui papia ku PDVSA pa garantisá un traspaso ábil di operashon i dato i tambe sigurá operashon efektivo te ku 2019. Esaki ta enserá:
• Mester tin klaridat di e ròl ku PDVSA lo tin den futuro di nos refineria den kuadro di e ‘Heads of Agreement’ ku a firma ku Guangdong Zhenrong Energy
• Mester garantisá un traspaso ordená di operashon i di datonan. E datonan ta nesesario pa e futuro operadó (ku por of no inklui PDVSA) por traha su businessplan pa desaroyá e proyekto
• A kumbiní, despues di e bishita di sr. Nelson Martínez, Presidente di PDVSA, ku lo insituí un komishon pa atendé tur puntodi atenshon riba termino korto i largu.
Konseho di Minister a disidí tambe ku mester finalisá e Due Diligence, esta screening di, Guandong Zhenrong Energy. Esaki ta pa por tin klaridat ku si di bèrdat nos tin den nan un partner ku por garantisá un futuro solido i duradero pa nos refineria:
• Na òktober aña pasá e tim multidisiplinario a pidi Guangdong Zhenrong Energy pa suministrá e dokumentonan nesesario
• Na desèmber último Guangdong Zhenrong Energy a informá e tim multidisiplinario ku nan lo suministrá algun di e dokumentonan – pero no tur
• E eksigensha di Due Dillgence tabata pará den e Memorandum of Understanding i no a inkluie den e Heads of Agreement lamentablemente. A firma e Heads of Agreement basa riba konseho di e tim multidisiplinario ku por a firma Heads of Agreement debi ku e Due Diligenge tabata pa 80% kla, no tabatin puntonan di prekupashon i ku e finansiamentu lo bini di China Development Bank. Den e Addendum a bolbe inkluí e Due Dillenge, basa riba punto di bista nobo.
• Na yüli último e tim multidisiplinario a bolbe pidi e dokumentonan ku tabata falta i a rekordá Guangdong Zhenrong Energy na sèptèmber último ku tin ku risibí e dokumentonan pa por finalisá e Due Diligence
• Mientrastantu e tim multididiplinario a realisá un asina yamá ‘desk research’ kombiná ku investigashon serka partidonan tersera komo parti di e Due Diligence i a haña informashon verídiko tokante Guangdong Zhenrong Energy. Resultado di ambos ehersisio a pone ku ta di sumo importansha pa e tim multidisplinario kaba di haña tur informashon ku falta di Guangdong Zhenrong Energy pa nos ta sigur ku Guangdong Zhenrong Energy ta e partido ku nos ke sigui kune.
• Ta esaki ta loke gobièrnu ta pidiendo Guangdong Zhenrong Energy via e tim multidisiplinario. Awor ta na Guangdong Zhenrong Energy pa kumpli mas pronto posibel ku e petishon akí.
Mi ta sali for di e punto di bista ku pueblo ta konfia ku su gobernantenan tin su interes na pechu i ku gobièrnu lo hasi su maksimo esfuerso pa perkurá ku esnan ku ken ta hasi negoshi kuné por kumpli ku nan promesanan.
Ta iresponsabel pa hinka futuro di nos refineria den man di kua partido ku ta, sin ku nos por garantisá nos pueblo ku e partido akí a demonstrá ku e tin kapasidat i rekursonan pa hasi tur loke e ta primintí.
Konseho di Minister tampoko no a bai di akuerdo ku e traspaso di e desaroyo di e terminal di LNG (gas líkido natural) na Bullenbaai di e kompania ku a gana e destaho, esta Titan, pa Guangdong Zhenrong Energy:
• A enkargá Refineria di Kòrsou pa informá Titan di esaki i puntra nan si nan ta dispuesto pa sigui ku e proyekto i si nan tin e fondo- i kapasidatnan tékniko nesesario pa realisá e proyekto.
Por último, a ordená e tim multidisiplinario pa inventarisá posibel fall-back positions pa garantisá e modernisashon di nos refineria i tambe e realisashon di e terminal di gas líkido natural, pasobra:
• Mester hasi tur loke ta na nos alkanse pa pèrkurá ku nos refineria ta keda habri despues di 2019
• E tim multidisiplinario mester deskribí senarionan ku por presentá pa tantu e modernisashon di e refineria komo pa e konstrukshon di e terminal di gas líkido natural
Aunke nos ta sigui dirigí nos esfuerso- i akshonnan pa pa ku e trayekto ku Guangdong Zhenrong Energy, pendiente SI di e resultado di e Due Dilligene, ni ami, ni mi gabinete lo pèrmití ku ta laga Kòrsou ku lomba kant’ ‘i muraya en dado kaso e trayekto aki no trese un konklushon positivo pa e futuro di nos refineria.
Kerido pueblo,
Un proseso mayó, manera esun ku nos ta pasando aden, ta eksiguí madures di nos tur – sigur di nos lidernan. Ku kada akshon ku nos (ke) tuma, nos mester puntra nos mes si esaki ta sirbi interes di nos pais, nos pueblo i nos refineria.
Pa e motibu akí mi no por aprobá e lèkmentu di informashon konfidenshal ku a bin ta skeiru rònt den medionan di komunikashon i riba retnan sosial. No ta trata di unikamente algun rapòrt sino tambe, entre otro, kartanan ku Guangdong Zhenrong Energy a manda pa ami komo Minister Presidente, pero ku promé ku mi a haña nan ya tabata den medionan di komunikashon.
Pa e motibu akí Konseho di Minister a enkargá Ministerio Públiko pa hasi un investigashon riba e lèkmentu di e dokumentonan akí.
E aktonan iresponsabel akí ta krea un ambiente di deskonfiansa entre partidonan ku ta negoshando i ta tacha nos reputashon komo pais. E ta duna un señal na invershonistanan ku nan no por hasi negoshi ku Gobièrnu di Kòrsou pasobra, mas lihé ku nan por kere, nan selashi lo ta riba kaya.
Ku e desishonnan menshoná ku Konseho di Minister a tuma, nos por tin konfiansa ku e trayekto pa yega na un partner pa e futuro desaroyo di nos refineria, maske kon kompliká ku e ta parse, ta bou di kòntròl. Un i tur por tin e garantia ku lo no laga e futuro di nos refineria na merset di fortuna òf di loke destino trese numa.
Ku nos ta bai tin diferensha di opinion durante e trayekto ta sigur. Pero diferensha di opinion no mester kita nos sí for di nos tur su konvikshon ku nos mester traha i logra huntu lo mehor pa nos pais.
Den e lus akí mi ta elogiá nos eks-Minister Presidente, sra. Maria Liberia-Peters kende, no opstante su diferensha di opinion ku e tim multidisiplinario, a bisá ‘mi durante un kombersashon ku nos tabatin, di ta disponibel pa asesorá ‘mi ora mi mester ku su konsehonan balioso.
Ta si nos usa nos mihó mentenan so nos lo por logra loke ta mihó pa pueblo di Kòrsou. Pasó, si huntu nos ta konvensí di ku Kòrsou ta nos kousa: hamas ningun hende sea ku e ta merikano, ulandes, chines of di kualke otro nashon, lo por hasi nos aseptá loke ta menos pa nos pueblo.
E kaminda pa kana ta definí pa gobièrnu. Huntu ku e tim multidisiplinario i tur partido envolví, nos lo kana un trayekto na un forma responsabel i transparente. Mi tin sigur ku huntu nos por kan’é i yega na nos meta final, esta: un refineria modèrno i sostenibel ku lo tin un futuro prometedó pa nos tur – muy en partikularmente pa nos famia-, konosí- i amigunan ku ta gana nan pan di kada dia trahando na Kòrsou su refineria. Nos debe tambe nos yunan un fundeshi fuerte pa nan por konstruí nan mañan.
Awor ta ora pa nos fiha nos bista riba problemanan agudo ku tin nos komunidat den nan gara i ku komunidat ta sklama pa solushon. Ta importante pa nos atenshon ta fihá pa riba término korto pa, entre otro, kambia e spiral negativo i prekupante ku nos ekonomia ta aden, bòltu retraso sosial i frena kriminalidat.
Tur esakinan ta puntonan ku meresé atenshon, no únikamente di partnernan den gobièrnu, pero tambe e esfuerso di nos tur. Asina nos tur por tin un bida hustu i trankil riba nos dushi Kòrsou.
Danki pa bo atenshon.
Felis anochi.


text:
Minister Ruiz-Maduro a defende Aruba riba e transparencia fiscal y intercambio di informacion cu otro paisnan
MINISTER RUIZ MADURO A DEFENDE ARUBA RIBA E TRANSPARENCIA FISCAL Y INTERCAMBIO DI INFORMACION CU OTRO PAISNAN
ORANJESTAD – Dialuna Minister di Finansa, Asuntonan Economico y Cultura tabata presente pa atende 'The Global Forum on Transparency and Exchange of Information for Tax Purposes' na OECD, Paris caminda a defende e evaluacion cu Aruba a wordo someti na dje pa midi e transparencia fiscal di nos Pais y intercambio di informacion cu otro paisnan.
Na luna di april ultimo un evaluacion a tuma lugar na Aruba, caminda OECD a waak e disponibilidad, accesibilidad y intercambio di informacion. Aruba aunke un pais chikito, ora cu ta trata di e parti internacional pa haci negoshi, nos pais tambe mester por cumpli cu reglanan internacional mescos cu paisnan grandi. Mester bisa cu ainda nos pais tin su retonan, sigur pa locual ta disponibilidad di informacion.
Den su opening statement na e forum, Minister di Finansa, Asuntonan Economico y Cultura mr. Xiomara Ruiz-Maduro a indica cual ta e retonan di nos pais y kico ta bay haci pa por cumpli cu nan. Mester bisa cu tin asuntonan fastioso pa locual ta e disponibilidad di informacion cu no a wordo atendi debidamente den pasado desde 2011 y awor ta bin preguntanan di paisnan grandi. Pais Aruba mester presenta un plan con ta bay atende cu esaki den cual a indica cu pa fin di aña lo percura pa e legislacion y implementacion necesario tuma lugar, cual ta leynan pendiente manera, entre otro, e introduccion di Buki nr. 2 di nos Codigo Civil.
Hunto cu e mandatario asisti tambe ehecutivonan di Departamento di Impuesto y Banco Central, kendenan lo keda pa e reunionnan. Diabierna proximo lo haya e resultado di e evaluacion di Aruba ariba tereno fiscal y intercambio di informacion.


text:
Heintje Kool– For di 33 aña pasá ku Raul Vieira a lanta su mes empresa Vieira Equipment, esaki a konosé un transformashon inmenso. Aktualmente e kompania tin 55 empleado.
Na 2009 a invertí 6 mion florin riba propio forsa den e planta di betòn. Despues a hinka 20 mion mas, den un kombinashon di kapital propio i e mayoria finansiá pa Banko Maduro, pa e fábrika di blòki. Tur esaki tin komo meta pa Heavy Mix sigui drecha kalidat di su servisio i produktonan i aplikando e último inovashonnan, loke ta benefisiá su klientela kresiente. Den e mesun lus mester mira kon nan ta preparando un pida tereno mas patras di e aktual kompleho pa sigui ekspandé e aktividatnan di e empresa pa un planta di betòn nobo, mas grandi.
For di profundo di nan kurason i ku un mente konstruktivo a boga si pa nos gobernantenan dediká mas atenshon na eliminá e fenómeno di red tape den e prosesonan gubernamental. Segun gerensia di Heavy Mix, loke awor aki mas tin e desaroyo ekonómiko wantá ta e burokrasia den e aparato gubernamental. Esei nan sa a base di nan mes eksperiensia. Si logra redusí e opstákulo aki, empresanan lokal i di eksterior lo por realisá nan proyektonan di un forma muchu mas efisiente di moda ku mas hende por haña trabou i un entrada pa sostené nan famia.
Desidido
Minister Martina di desaroyo ekonómiko (MEO) a bisa ku por siña lès for di e storia di señor Vieira: realisá plannen ku perseveransia, hopi pasenshi pero alabes desidido, tambe ora tin kontratiempu. Aparte di por a tira un bista den e planta kaminda ta traha blòki i klenku, riba pantaya grandi tabata mustra imágennan di desaroyo di e kompania den transkurso di mas ku tres dékada. Tabatin kos di bebe i pasapalu i músika di e pianista Gino Coelho i e trompetista Igort Rivas.


text:
Awe ta e estreno di fundacion CINEARUBA su tan spera Ciudad Oraño
Den antesala di e estreno di Ciudad Oraño fundacion CINEARUBA ta introduce un di e personahenan esencial pa ful e trama di Ciudad Oraño. Marlon ta e personahe cu lo percura pa e tension den e melodrama aki y e personahe a wordo treci na bida pa Michel Matos.
Marlon ta e producto di un famia kibra, su tata y mama a bandona Marlon for di ora cu e tabata mucha. Semper el a keda puntra su mes “dicon” un respuesta cu kizas nunca e lo haya. E ta un personahe complica pa interpreta cu ta rekeri hopi preparacion pa por haci e personahe mas creible posibel.
“Mi por a identifica cu e personahe di Marlon, door cu mi mes a pasa den un experiencia similar.”
Pa su rol den e serie di television Ciudad Oraño el a haci un casting. Esaki ta prome biaha cu Michel ta actua.
Michel ta un hoben cu ta traha. Atardi e ta wak pa su yiu muhe di 1 aña. Su hobbynan ta pasa tempo cu su yiu muhe, hunga weganan di video y hunga futbol.
“Mi experiencia den Ciudad Oraño tabata masha agradabel mes. Pa mi e no tabata dificil trahando den e proyecto aki. Mi a siña hopi cosnan leuk encuanto actuacion. Loke mi a gusta hopi tabata e sentido di colaboracion, dus con e grupo di elenco tabata traha hunto como un team. Mi lo haya hopi master si bin un parti 2.”
E storia di Ciudad Oraño ta mustra con e hubentud ta enfrenta y confronta peer pressure. Su conseho na e publico ta pa bin apoya nos hobennan pa sigui haci cosnan positivo asina.
Ciudad Oraño ta estrenando diasabra anochi 1 di september den Crystal Theatre pa 7’or di anochi. Comundiad completo ta keda invita pa bin apoya e hobennan cu a dedica nan tempo pa traha un produccion local pa e pueblo di Aruba por disfruta. Pa mas informacion tocante Ciudad Oraño por bishita e pagina di Febook di Ciudad Oraño.


text:
Mayan djasabra Marshe edukativo Botanica na Curaço Zoo
Botanica ta nòmber di e marshe edukativo ku ta tuma lugá un biaha pa luna riba djasabra mainta den Curaçao Zoo & Botanical Garden.
Pa e luna aki, mayan djasabra 2 di yüni esaki lo ta e kaso. E tema ku lo keda tratá den e tayer di e luna aki ta kon pa trata EM-Aktivá i ekstrakto di mata fermentá kontra malesa. E tayer ta di 8.30 pa 9.30, i despues di esaki lo tin oportunidat te ku 1or pa kumpra tantu produktonan di EM i tambe produktonan di Curaçao Zoo manera honing, kòmpòst i matanan kultivá ku EM.
Bin eksperenshá bo tambe e influensha positivo ku e teknologia di EM, un manera natural, orgániko, sostenibel i duradero, tin riba entre otro nos matanan; e hortikultura i kuido di bestia den Curaçao Zoo ta muestra di esaki!
Bo partisipashon ta kosta solamente fl. 5,- komo koperashon pa nos parke.
Nos ta topa!!


text:
World Teachers’ Day 2018
Desde aña 1994 ta celebra “World Teachers’ Day” riba dia 5 di october. Un fecha asigna pa promove e profesion Maestro di Scol y pone atencion na su rol esencial pa provee enseñansa di calidad riba tur nivel, segun UNESCO y Education International.
Aruba
Na Aruba, al rededor di 1400 Maestro y Docente ta dedica nan mes na enseñansa y educacion di nos yiunan. Un trabou importante y bunita, pero tambe di hopi responsabilidad y cu hopi reto. E Maestro di Scol awendia tin un rol hopi mas amplio cu solamente para dilanti klas y traspasa conocemento. E mester duna guia, ta un bon ehempel, motiva y inspira e alumno mientras cu e sa traha cu recurso minimo y mester competi cu tecnologia moderno.
Awe, na ocasion di World Teachers’ Day, Departamento di Enseñansa Aruba (DEA) ta uni su mes na organisacionnan rond mundo cu ta celebra, felicita y gradici e Maestronan di Scol pa nan valioso trabou.
Mensahe di Minister di Enseñansa
Ciencia y Desaroyo Sostenibel
Gobierno di Aruba ta felicita tur maestronan riba dia International di Maestro
Gobierno di Aruba ta felicita tur maestronan riba dia International di Maestro.Minister Armando (Rudy Lampe)#unesco #worldteachersday5 october 2018
Geplaatst door Gabinete Wever-Croes op Vrijdag 5 oktober 2018
UNESCO
“With the adoption of the Sustainable Development Goal 4 on education, and the dedicated target (SDG 4.c) recognizing teachers as key to the achievement of the Education 2030 agenda, WTD has become the occasion to mark progress and reflect on ways to counter the remaining challenges for the promotion of the teaching profession.
As we celebrate World Teachers’ Day this year, we take this occasion to remind the global community that “The right to education means the right to a qualified teacher.” [read more]Scroll To Top


text:
strategianan di sobrebibi di mata
Den naturalesa ta konta e lei di esun
mas fuerte: e individuo mas fuerte ta keda, esun mas suak ta muri.
Pa motibu di esaki i fayonan den e DNA e kriaturanan di awendia a forma. Asina e matanan na Kòrsou a desaroyá diferente strategia pa defensa:
- sumpiña
- marga mata ku ta marga manera flaira
- venenu matanan venenoso manera guyaba baster, mansaliña
- wanta salu (kaminda otro mata no por) palu di mangel, banan'i ref
- krese masha lihé, kubri otro mata korona de la bírgen, kabuya di makutu
Strategianan pa maneha awa:
- wanta awa tur tipo di
datu, wabi (den sumpiña),
sentebibu,
sia
- rais largu apeldam, koko, korona de la bírgen etc.
- pèrdè blachi sia
- no tin blachi mes datunan
- forma balchi òf batata bou di tera batata di porko, batata di djuku
- traha masha hopi simia, e simianan ta wanta e sekura. chimichimi
- tin un kos manera kabei riba e blachinan.
Awa ta esensial pa e matanan na Kòrsou. E matanan mas adaptá so ta sobrebibí den
naturalesa di Kòrsou. Un di e strategianan ta pa tin un tipo di kabei fini riba
e blachi. E kos, tin biaha manera felpa, por tin dos efekto. E ta kria un kapa
fini di airu ku no tin konvekshon, ku no ta move. Esaki ta limita e evaporashon.
Tambe e kabeinan por tin un tarea pa fria e blachi. E kayente ta fluha via e
kabei sali bai.
Parti abou di blachinan
tin aperturanan chikí (stomata)
pa e gas di dioksido di karbon (CO2) drenta den e blachi i oksígeno
por sali. Den e produkshon di suku e mata ta traha un ekseso di oksígeno i esaki
tin ku sali for di dje.
Pa evitá evaporashon e burakunan ta habri mainta i sera ora e solo bira mas fuerte. Matanan tropikal di áreanan aride (seku) ta adaptá, nan por tuma mas dioksigeno di karbon mainta i por warda esaki den nan blachi pa despues.


text:
Teps pa temporada di orkan
DATE : March 2, 2016 , BY admin , CATEGORY : Bo tabata sa?
- Sòru pa tin un plan di akshon na kas pa den kaso di un menasa di orkan;
- Kontrolá ekiponan di emergensia i ekiponan ku ta usa bateria manera radio, flèshlait i telefòn selular. Sòru pa èkstra bateria;
- Sòru pa kuminda ku no ta daña i sufisiente awa pa bebe pa 3 dia;
- Kumpra ‘plywood’ i otro material pa protehá bo kas;
- Kòrta palu i mata rondó di kas i limpia bo kura ya ku takinan ku ta bula rònt por kousa daño na bo kas;
- Revisá bo pólisa di seguro;
- Sea konsiente di e lokalidat di bo kas i si esaki ta den un área ku sainundá dor di áwaseru fuerte òf laman;
- Sòru pa bo tin un pakete di emergensia ku tur kos nesesario denbo kas.
- Durante di un kalamidat sigui skucha radio i televishon pa asinasigui e boletinnan emití dor di Servisio Meteorológiko;
- No sali kaya òf subi laman si a deskonsehá esaki
- Si bo topa ku un área ku ta inundá, bira bek, no pasa dor di esaki ya ku bo por hoga.


text:
Huidige artikelen
dinsdag 14 februari 2017 - Dia 20 y 27 di februari proximo Departamento di Impuesto lo ta cera
ORANJESTAD – Departamento di Impuesto ta participa cu su oficinanan lo ta cera dia 20 y 27 di februari proximo. Dia 20 di februari ta un dia di ATV colectivo y dia 27 di februari ta e dialuna despues di parada grandi di carnaval na Oranjestad.
Departamento di Impuesto ta pidi su clientenan pa tuma nota di e fechanan menciona pa evita cualkier inconveniencia.
Gerencia di Departamento di Impuesto
14 di februari 2017


text:
Desarmando Diabétis. Eksploshon di kasonan nobo. Si sigui ku e trènt aki Dòbel denter di 25 aña 300 mion di hende den mundu. Hopi aña no tabatin kura pa diabétis Awendia ta desarmá diabétis dor di hasi kambio den estilo di bida. Kiko ta Diabétis?.
Download Policy: Content on the Website is provided to you AS IS for your information and personal use and may not be sold / licensed / shared on other websites without getting consent from its author.While downloading, if for some reason you are not able to download a presentation, the publisher may have deleted the file from their server.
Hopi aña no tabatin kura pa diabétis
Awendia ta desarmá diabétis
dor di hasi kambio den estilo di bida
90% di tur diabétiko
Algu ta blòkia Insulina
Diabétis ku ta dependé di insulina
Kompletamente otro tipo di enfermedat
5-10% di tur diabétiko
Glukosa– e kombustibel di e kurpa
Kiko ta e señalnan di atvertensha?
No sa
Ta destruí e órganonan di kurpa poko poko
Manteniendo nivel di suku mas serka pusibel di normal ta mihó defensa kontra diabétis
Kiko ta kousa diabétis ku no ta dependé di insulina?
Ta un asuntu di herensia?
Dieta i estilo di bida di oksidente a hasi nan tendensia genétiko un epidemia
Espesialmente si kome saludabel i hasi ehersisio
Famia di e indjan Pima ta biba den Mexico
Na lugá di falta di insulina
Glukosa ta oumentá den adernan
Mas fèt den kuminda
Mas difísil pa insulina drenta e sèlnan
Ora kome poko fèt
Sensibilidat pa insulina ta bolbe
Alimentu ku hopi fibra ta inkluí:
Ehersisio ta permití glukosa drenta e sèlnan sin uso di insulina
Dieta basá riba kultivo abou na fèt
Kome mayoria kaloria den desayuno i almuerso
“Un hende prudente ta mira maldat i ta skonde, ma esnan simpel ta sigui nan kaminda i ta ser kastigá..”
Proverbionan27:12


text:
Durante e dianan aki e Buki di Telefon 2018 ta keda reparti pa tur casnan y negoshinan rond Aruba. Post Aruba NV ta haci entrega di e buki telefonnan via adres of postbus. SETAR ta informa cu si cualkier persona of Negoshi tin mester di buki extra, por pasa buska esaki na cualkier Teleshops of SETAR Store.
Buki telefon ta consisti di paginanan Prologo, paginanan Blanco, paginanan pa Comunidad y paginanan Geel. Den e paginanan pa Comunidad por haña e codigonan international, informacion di departamentonan di gobierno, informacion di fundacionan, e scedule di Arubus, Precaucion y Tipnan pa temporada di Horcan, Proverbio, Dicho y Expresion na Papiamento y camindanan pa explora na Aruba.
Riba e potret por mira e portada di e buki di Telefon 2018 por observa cura di casnan di antes. “Transhinan” ta rustico y a bin bek na moda. Nan ta duna un toke di cunucu, e sentimento di ta un cu nos naturalesa. Añanan anterior e curanan aki tabata ser uza pa marca e teritorio di un propiedad y tene bestia afor. Ta parce cu tipo di curanan aki incluso curanan di cadushi tabata dispareciendo y wordo bandona. Curanan di bloki a bira na moda y a tuma nan lugar. Transhi y cura di cadushi ta mas trabao pa traha. Na e banda positivo, nan no ta haci daño na nos systema ecologico cual ta haci nan bon pa nos medio ambiente.
Algun ta bisa cu e tipo di curanan aki ta forma parti di Aruba su herencia Irlandes. Nos ta bisa, nan tabata djeis un parti di nos manera di biba den pasado. Si nos wak rond di nos awendia, mas y mas nos ta ripara cu a bin diferente variacion di transhinan rond. Nan ta mustra moderno y alabez rustico y nan ta duna un toke unico.
Awor cu e transhinan aki a bin bek na moda, nan a bira mas moderno y den style. Mas cu tur cos nan ta bon pa nos medio ambiente. Door di esaki ta parce cu nos ta discubriendo nan di nobo cu tema e aña aki: “Nos Pasado, Nos Futuro. E ta referi na e stimacion pa loke ta di nos y nos pasado. Pa aprecia nos herencia como base nan pa nos futuro.


text:
E siman aki nos por nota subida di prijs di gasoline na Aruba. E pregunta ta keda, kico ta causa e subida aki siendo cu e prijs di crudo a baha mundialmente. Mester cuminsa na bisa cu Gobierno di Aruba, di ningun asignatura politico, por interveni riba e subida di prijs internacional di crudo of di cualkier producto petrolero, entre nan, gasolin.
Pa stipula e prijs di benta di producto petrolero na Aruba pa e luna di augustus, Departamento Economico ta haci uso di e promedio di prijs di gasolin conforme US Gulf Coast di e periodo entre 1 di juli te cu 31 di juli 2018. Den e luna di juli tabata tin subida di prijs internacionalmente y consecuentemente e subida ey ta manifesta su mes awor den e benta di producto petrolero na Aruba pa e luna di augustus.
Riba e pregunta si Gobierno di Aruba por influencia e subida of bahada di prijs di gasoline, e contesta ta keda en principio no. Gobierno no por influencia e prijs, pasobra e prijs di crudo mundialmente ta un parti fiho dentro di e sistema cu e prijs ta wordo calcula aki na Aruba. Pa hopi aña ta usando e mesun manera pa calcula e prijs di benta di producto petrolero na Aruba y te ainda no a bin cambio den esaki. Pesey Gobierno awor ta contemplando un otro forma pa calcula e prijs cu producto petrolero ta wordo bendi na Aruba. E ta necesario pa asina por haya sa si un otro manera di calcula prijs lo por ta mas beneficioso pa e consumidor.
Ta importante pa tene na cuenta cu un representante di Platts Analytics, un compania cu ta analisa e mercado di benta di crudo, a indica cu e mercado di crudo ta pasando den e “cambio di mas grandi den historia di mercado petrolero” cu lo conduci na pusha prijsnan na nivelnan halto. E ta considera tambe cu esaki ta bay ta e cambio mas perhudicial pa e industria di refinacion di historia. Riba e pagina online www.oilprice.com por haya mas informacion di e analisis aki. Esaki ta locual ta splica tambe e subida cu nos ta conociendo den prijsnan di producto petrolero na Aruba e ultimo tempo.
Gobierno di Gabinete Wever-Croes ta cumpli na informa Pueblo na un manera corecto y sincero riba e retonan cu nos como Pais ta enfrenta. Un reto sigur ta e subida di prijs di crudo internacionalmente cu ta trece cu n’e subida di prijs di producto petrolero na Aruba. Pero pueblo por tin e confiansa cu Departamento Economico y Refineria di Aruba ta trahando pa por yega na un calculacion di prijs cu lo por benificia nos Pueblo.


text:
Geraldine a risibí su kondekorashon komo Miembro den Órden di Oranje Nassau.
“Geraldine, riba 26 di aprel gemeente Zoetermeer ta entregá kondekorashon na algun hende ku a meresé. Komo parti di e programa nan tin un pènel di boluntario pa papia riba nan trabou. Ta bon pa abo sinta den e pènel akí na nòmber di SPLIKA.” Ku e preteksto akí presidente di SPLIKA a skein Geraldine pone ku e tabata presente den Stadstheater Zoetermeer pa el a risibí su kondekorashon komo Miembro den Órden di Oranje Nassau. Geraldine, un rekonosimentu bon meresí pa tur bo trabou boluntario, spesialmente pa bo trabou pa SPLIKA.
Pabien Geraldine. Nos ta orguyoso di bo.


text:
Minister Presidente a duna di conoce:
ORANJESTAD (AAN) – Baha edad di pension tabata y ta un compromiso di gobierno di MEP for di campaña.
Asina Minister Presidente señora mr. Evelyn Wever-Croes a declara contestando un pregunta di prensa, na su salida di Gabinete di Gobernador.
E dignatario a comenta cu Partido POR tabata tin un otro vision, di bahe mas ainda. Pero nan yega na e acuerdo di bahe na 62 y den esey nan ta trahando. “Pero cu e ta baha ta baha, esey definitivamente”, e mandatario a subraya.
Tocante e pregunta encuanto sparmento riba e gastonan di Gobierno ta trahando duro riba esey. E mandatario a pone como ehemplo cu e prome minister anterior tabata tin 120 coordinador. “Ami no ta bay tin mas di 12 hende trahando cerca mi como consehero di mi staf, secretaria, bode, etc. Esey ta mi meta y mi vision”, Minister Wever-Croes a indica.
E otro ministernan por tin un tiki mas consehero of coordinador, pasobra nan tin mas cartera pero no e cantidad anterior. Esaki ya caba ta yuda cu algo, segun e minister presidente.
Huurmento di edificio ta otro tema cu el a menciona. El a subraya cu el a worde critica door di esaki siendo cu ta un propiedad so e tin cu ta su mes cas.
El a compromete su mes cu como Minister Presidente e no ta bay huur ningun edificio. Aworaki, el a splica, e ta sinta cu cuater edificio cu ex-premier Eman tabata huur, na diferente localidad na Aruba cual contrato no por kibra door di e manera cu nan ta hinca den otro cu nan por hiba bo Corte.
Aworaki su conseheronan ta bezig ta trahando pa mira con por kibra e contratonan pasobra nan ta bashi. Un di nan ta unda e bureau Inovatie tabata cu nunca a existi pasobra nunca nan a lante legalmente, y tur e personal tabata temporal cu ora e gabinete bay cas, nan tambe.
Otro ta esun di Bo Bario ora nan a baha nan a core institui e como departamento y e personal tambe, cu tabata coordinador, y a core haci nan ambtenaar pero tampoco ta bay door pasobra e ta invalido. Asina e mandatario a subraya.
E diseñadornan grafico cu tabata rond di ex-Minister Eman tabata ocupa un edificio pero nan no tey mas. Como e lugarnan aki ta bashi, e mandatario tin e contratonan aki pa worde kibra pa asina no tin e gastonan aki mas. Asina ta bay baha gasto door di e diferente medidanan aki cu lo worde tuma.
El a duna di conoce tambe cu entre 15 pa 18 di December awor e reunionnan di Parlamento lo tuma lugar pa trata e presupuesto supletorio di e aña aki, hunto cu un ley di financiamento pa e deficit di e otro aña y e ley di cambio di ministerionan. Esaki lo sosode prome cu recess di Parlamento cu ta cuminza dia 22 di December, cual gobierno lo respeta.
El a indica tambe cu lo no tin ningun cambio den e presupuesto pasobra solamente lo trece dilanti kico e gasto y entradanan real ta, pero no cambio di maneho.
Si a tuma e decision despues di a sinta cu tur e instancianan social cu nan a bisa kico nan tin mester. El a anuncia cu Buro Sostene mi ta bay bira e “meld punt” pa registra tur abuso di mucha, no solamente sexual pero maltrato, etc., manera e caso tristo cu a sosode cu e dos muchanan. Eynan solamente dos hende ta traha y gobierno tin cu zorg pa pone mas hende, ya cu e casonan a aumenta for di loke a pasa cu e dos angelitonan.


text:
Dia 14 di november den Cas di Cultura lo tuma luga un show presenta pa Angelique Stuger y siguientemente, un resumen, djis pa tin un idea chikito di ken Angelique ta
Angelique Stuger ta un persona simpatico di mama Arubiano y tata Hulandes cria den un ambiente Arubiano. Angelique ta mama di 3 yiu, ta casa y ta traha riba su mes.
Su Hobbynan ta: ‘handenarbeid’, baila, canta, pasa pret y scucha musica. Ritmo musical ta un receta of un repertorio di dia na cas of den auto.
E ambiente y locura a cuminsa na 2011 caminda el a subi escenario pa prome biaha pa competi pa Señora Carnaval. Su amiganan a bise; “Angelique bay, abo ta loco y ta gusta Carnaval, djis bay have fun”… Asina a cuminsa cu e preparacionnan. Como un hende creativo, Angelique a cuminsa traha riba su cosnan. El a diseña un shimis den estilo di gala y a saca su shimis di bruid y traha riba esaki como su shimis di Carnaval pa e eleccion di Señora Carnaval.
Inspiracion a sigui crece na unda el a cuminsa skirbi su speech y scucha musica pa traha un show di baile hunto cu su prima/primo y amistadnan. Riba e dia di Eleccion di Señora Carnaval el a subi y a gosa riba un manera djis manera e ta. Un persona cu energia, alegre, y a gana Best Speech, Best Show y e titulo di Sra. Carnaval 2011.
E añanan despues el a keda sorpresa di bishita di damanan dilanti porta cu ta bay competi pa Señora Carnaval y tabata puntr’e pa yuda nan, cual e ta haci cu mil Amor. Esaki ta pasobra nan a gusta e manera cu el a haci su show
2013:
Na 2013, Angelique a cuminsa participa na comedia y para riba escenario di Cas Di Cultura hunto cu un persona hopi stima di dje cu ta Vale Croes, d.f.m. y tambe den e programa na Television ‘Joke e Ta’. Den e programa aki nan a click como un ekipo y e 3 cabayeronan a adopta Angelique den nan elenco. Hopi hende riba caya ta acerca su persona y nan ta cont’e cu nan a wak e na television cu a pone nan hari te lubida cu nan tabatin dolor di cabes.. Hopi biaha e mes ta hari su mes y no por kere cu den su fans e ta haci un cambio di duna alegria…..Esaki ta algo hopi bunita caminda cu si bo por pone hendi hari, haci esey.
2015:
For di 2015 El a bay diferente tayernan y training cu tin di haber cu actuacion y teatro. El a bishita casi tur show cu tin di comedia of show musical local pa relaha e mente, hari, pasa pret y claro tambe, como sosten paso no ta 1,2,3 bo ta pone un produccion riba pia. Tambe comedia internacional El a bay ora tin manera esun di comedia di Pachi Damon di Corsou, comediante di Surinam cu ta haci show na Hulandes y comediante di Hulanda.
2016:
October 2016, cu ta aña pasa tabatin “Aruba’s 1st Standup Comedian Competition” cu Angelique a yama pa informa/inscribi un amigo di dje. El a haya cu e tambe a keda inscirbi. Masha exita, pero nervioso a cuminsa prepara riba algo di ful otro nivel… Aki Bo so ta para riba escenario…..Bay conta un storia awo y pone e hendenan hari! Su pensamento ora di participa den algo ta….”Just have fun, Be yourself and do your best y sin lubida nunca cu den un competencia ta un so por sali como ganado/Nr 1.” Pero esey nunca mester kiermen cu abo no ta bon”….Solamente cu bo sali na di 99 luga….hahahaha.”
Angelique Stuger ta hopi orguyoso di a sali na di tres luga.
2017:
E aña aki El a uni su mes cu Fundacion ‘Stichting EKTT, ‘Educatief Kinder & Tiener Theater’, cu ta haci proyectonan di 2 aña pa nos muchanan cu cada ora un otro topico. E proyecto di 2017 y 2018 ta Bullying. Su papel y personahe cu el a train pe ta como e Tentado. Pero mientras el a bira e cameleon di grupo y ta haci tambe den e rol di ‘cana conhuntamente cu’, ‘victima’ of ‘MC’. Sino ta su turno E ta bay toch pa haci actuacion/comedia y ta bay cu nan como compaña y apoyo.
Esaki tambe ta e aña cu el a ser invita door di Sra. Faritha Luidens pa uni su mes den su programa ‘Tica Basha Bow’ cu tambe el a pasa hopi pret y a crece un amistad bunita.
Awo cu nos ta yega na final di aña 2017, Angelique ta preparando pa start sali cu su prome show na Cas di Cultura. Un show cu e lo laga Aruba cera conoci cu e ambiente di su bida…..Locura y Musica cu escenanan di comedia compaña door di su amigonan…….
E lo presenta entre otro musica cu e ta gusta, musica cu ta pone e mes hari, musica cu ta traha como e miho remedi pa felicidad, musica cu ta haci algo cu bo curason. Den dje tin show di baile, pasobra e ta gusta baila….Angelique ta bisa; ”no puntra mi si, tin ora riba cua ritmo mi ta bay, pero ta bay mi ta bay….
Hende lo puntra: Dicon haci show?
El a experiencia cu ora bo ta pasa dushi y feliz cu e mundo ta mas bunita. Felicidad ta yena bo cu alegria y alegria ta haci bo positivo. Y ora bo ta positivo bo ta wak e solo ta briya y bo ta smile…ora bo ta smile hende ta smile bek cu bo. Dus si bo pone hende hari y hiba nan den un ambiente musical…why not?
Angelique lo haci todo por todo su best hunto cu su ekipo y elenco pa duna pueblo esey….. Angelique ta yama esaki .. Un remed’i tera, un remed’i natural. E vitamina pa wowo, e prik sin dolor cu ta yena bo curpa cu adrenalina di pasa PRET…
INVITATION:
Keda invita pa su presentacion riba diamars 14 di november 2017 pa 8’or pm den Cas di Cultura. Entrada ta Fls. 35,- pa persona. Bini hunto den famia y disfruta di ‘Mi mundo di Ritmo y Locura’ Show di Musica y Comedia.. Corda 18 aña pariba e ta…
Carchi ta obtenibel na Superfood, Botica Santa Anna, Dowco Santa Cruz, Citgo Boulevard, Palm Beach y San Nicolas. Tambe por haya carchi cerca e miembronan di su ekipo y elenco. Of yama pa bo carchi na cel. Number 732 3590 .


text:
Minister Marilyn Alcalá-Wallé: ban radia “Union den Diversidat”
WILLEMSTAD – Durante Siman di Kultura ku ta tras di lomba, Minister di Enseñansa, Siensia, Kultura i Deporte, sra. drs. Marilyn Alcalá-Wallé a bishitá diferente organisashon i institutonan pa asina konbibá e Siman di Kultura huntu ku nan.
Minister Marilyn Alcalá-Wallé ta suprayá ku ta importante pa nos tei semper pa otro: den bon i den momentonan difisil.
Segun Minister Marilyn Alcalá-Wallé: “huntu nos tin ku sostené i edifiká otro, apesar di nos diferensianan. Ta importante pa nos ta un komunidat uní ku ta radia “Union den Diversidat”.
Pa e motibu aki a dediká atenshon na diferente gruponan di nos komunidat durante e Siman di Kultura.
Minister Marilyn Alcalá-Wallé a bishitá entre otro Sint Elisabeth Hospital pa dediká atenshon na esnan ku ta sufri di kebrante di salú. Aki a sera konosí ku algun miembro di gerente di hospital i a risibí un rekorido den hospital i papia tokante e historia i balor kultural di e edifisio. Sint Elisabeth Hospital ta aksentuá e balor di historia tangibel riku ku komo Pais nos mester ta orguyoso di dje.
Alabes Minister Marilyn Alcalá-Wallé a sera konosí ku diferente miembro di e personal di hospital i deseanan un dushi Siman di Kultura.
Por lo demas Minister Marilyn Alcalá-Wallé a bishitá e hóbennan di G.O.G. ku mayoria bes komunidat ta lubidá riba dje. Personal di G.O.G ta hasiendo un tremendo trabou ku e hóbennan aki, kaminda a dediká henter e siman ku ta tras di lomba, na nos Kultura. Pa medio di formashon artístiko (e.o. músika i arte), ta hasi traspaso di konosementu kultural i krea konosementu i konsientisashon di balor di nos kultura bou di nos hóbennan.
Tambe Minister Marilyn Alcalá-Wallé a bishitá Sentro di Detenshon i Korekshon Kòrsou ku tambe a dediká atenshon na Siman di Kultura. Pa medio di ekspreshon kultural i músika, detenidonan ta keda formá ku konosementu i práktikanan di nos Kultura.
Totolika tambe a risibí bishita di Minister Marilyn Alcalá -Wallé. Den un ambiente ameno Minister a baila i dibertí huntu ku e hóbennan, riba músika folklóriko pa asina duna e señal ku nos tin ku hiba un maneho di inklushon den nos sosiedat.
Un dokumentario di Pedro Luis Brión a keda resientemente publiká pa asina trese informashon i konsientisashon tokante un parti kultural fundamental di nos historia. Den e kuadro di sosten, Minister Marilyn Alcalá-Wallé a duna atenshon na esaki.
I pa no lubida riba konservashon di nos musiká di Serenada, Minister Marilyn Alcalá-Wallé a sostené e peligroso la musikal Yamada!
Pa kloursurá e Siman di Kultura, Minister Marilyn Alcalá-Wallé a hiba un palabra di gradisimentu durante e aktividat di klousura, ku a tuma lugá djadumingu 30 di sèptèmber 2018 na Zona Kultural.
Minister Marilyn Alcalá-Wallé ta gradisí tur instansia i organisashon ku ta promové nos kultura i Union den Diversidat.


text:
Outòrnan di ‘Zwartboek’ i otro persona prekupá ku korupshon na Boneiru, Saba i Statia por ta kontentu. Despues di hopi aña i hopi papiamentu bashí, por fin WolBES ta introdusí algun medida konkreto pa prevení korupshon i duna nos pueblo mas idea kiko nos gobièrnu ta hasiendo ku nos sèn di belasting.
Aparte di e medida mas importante, esta e Komishon di Supervishon Finansiero (Commissie Financieel Toezicht) ku a kuminsá funshoná kaba, den WolBES tin e siguiente medidanan:
Medida 1: Diputadonan mester revelá kua ‘side-job’ nan tin
Kada diputado i miembro di Konseho Insular mester publiká tur ‘side-job’ ku nan ta hasi, esta trabounan sekundario ku nan ta hasi banda di nan trabou komo diputado òf miembro di Konseho Insular. E side-job-nan aki no mag kousa niun konflikto di interes. Pues si un diputado tin un job na banda ku por konfliktá ku su trabou komo diputado (p.e. diputado di DROB ta alabes direktor di un kompania di konstrukshon), e tin ku stòp di hasi e side-job.
Medida 2: Diputadonan mester entregá un lista di tur nan poseshonnan
Kada diputado mester entregá un lista presiso i kompleto di tur su propiedatnan promé ku e por kuminsá traha. Di e forma ei ta posibel pa kontrolá kuantu propiedat e tin despues ku e ta baha. Lástimamente WolBES no ta obligá nan di entregá un lista similar anualmente i dia nan ta baha, pa hasi kòntròl públiko mas fásil. Den e aspekto ei WolBES ta faya. Pero e medida aki sikiera ta un komienso di transparensia òf e sistema di ‘full disclosure’.
Medida 3: Instalashon di un Kontrolaria Komun pa e isla-nan di BES
Konseho Insular di e tres islanan di BES ta instalá un Kontrolaria Komun pa hasi investigashon den funshonamientu di gobièrnu, tantu pa detektá posibel iregularidatnan komo pa evaluá efisiensia di gobièrnu su funshonamientu. Kon esaki lo funshoná den praktika ta difísil pa premirá, pero e ta un arma den man di Konseho Insular pa kontrolá gobièrnu, lokual ta nesesario de bes en kuando sigur!


text:
Hopi bon noticia pa e comienso di e siman di 8 pa 12 di Mei. Baptist Miami Cancer Center ta explorando un colaboracion cu Imsan, e centro medico na San Nicolas. Un programa di amnistia ta wordo prepara pa muchanan bao di edad di 18, kendenan ta pasa e ultimo dies aña como indocumentadonan aki. Cunukeronan lo haya un tarifa di awa faborabel y United Dogs of Aruba a trata 400 cacho y pushi durante nan reciente campaña. Tambe mi a reporta na Boneiro, mas bunita cu nunca y a alerta tur esnan amante di cuminda na e hecho cu e chef Diego Munoz lo ta pasando eynan den su Tour Mundial, dianan 30 y 31 di Mei. Den fin di siman, mi a dunabo un No Hay Dinero update di e status di e rehabilitacion di e refineria. Algun idea pa Dia di mama? Si, for di e perfumerianan Dufry y Maggy’s
Home Opinion Publico Resumen semanal di Bati Bleki


text:
Penshun di Biuda(o) i Werfano
Aanvraag wezen
1. Ki ora bo ta sigurá?
Tur hende for di 15 aña ku ta residente di pais Korsou, òf ku no ta residente, pero sinembargo tin ku paga impuesto di entrada (inkomstenbelasting), ta sigurá di un Penshun di AWW.
2. Ki ora bo ta bin na remarke pa un Penshun di Biuda òf Biudo?
Ora bo esposo òf esposa fayesé i na momento di fayesementu por konsider’e komo sigurá, i si e no tin 65 aña ainda, bo ta bin na remarke pa un Penshun di AWW.
3. Ki ora yunan ta bin na remarke pa un Penshun di Wérfano?
Ora e hòmber òf muhé ku ta sigurá fayesé, e yunan legítimo, legalisá, ilegítimo i rekonosé ta bini na remarke pa un Penshun di Wérfano. Yunan di 15 te 25 aña tin derecho riba Penshun di Wérfano, si nan ta inválido òf si tur nan tempu òf un gran parti di esaki ta dediká na estudio. Den e kaso aki e wérfano mester por mustra un deklarashon di skol – ‘schoolverklaring’ -, ku e ta bai skol ainda. Pa yunan ilegítimo ta importante pa entregá un prueba di mantenshon (prueba di voogdijraad, fayo hudisial, òf akta outéntiko), òf ku nan tabata biba den un relashon di famia huntu ku e homber ku a fayesé.
4. Kon haltu e Penshun di Biuda òf Biudo ta?
E altura di e Penshun di AWW ta dependé di e edat di esun ku tin derecho riba dje.
5. Na ki momentu e derecho riba penshun ta inisiá?
Ta otorgá e penshun despues ku a solisitá pa esaki, i e penshun ta inisiá riba e promé dia di e luna ku ta sigui esun den kua e derecho riba penshun a kuminsá. E derechi no por kuminsá mas tempran ku 12 luna antes di e promé dia di e luna ku ta sigui esun den kua a entregá e petishon òf den kua a otorg’e ofisialmente.
6. Ki ora bo no tin derechi riba un Penshun di Biuda òf Biudo?
- Si e matrimonio a tuma lugá despues ku bo esposo/esposa a yega na e edat ku e tin derecho riba penshun.
- Si bo a wordu sentensia pa morto di bo kasa.
- Si bo esposo/a nunka tabata sigura promé e kumpli 65 aña.
7. Ki ora ta retirá e Penshun di Biuda òf Biudo?
Ora e persona bolbe kasa, ora e yega e edat di 65 aña i ora e fayesé ta retirá e penshun. Ora e viudo òf viuda bolbe kasa, ta pag’e un suma di diesdos bes e suma di penshun mensual.
8. Kon ta paga e Penshun di Biuda i Biudo?
Via Banko. No por paga e términonan di e penshun ku no a wòrdu kobrá denter di dos aña despues di e promé dia riba kua por a kobra nan.


text:
ORANJESTAD (AAN): E investigacion rond di e asesinato cruel di Sarahi Sierra riba Diabierna den dia na DeVuyst, ta keto bay andando y Cuerpo Policial a dedica varios oficial hudicial riba e caso, pa asina den un forma di team-work traha riba tur detaye.
E cas mes unda cu e dama hoben di 19 aña di edad a wordo haya morto, a ser analiza por completo, pa tur tipo di vingerprint, tur tipo di cabey cu nan a haya abao riba piso, y mas. Cada centimeter cuadra di e cas a wordo revisa!
Diabierna mes Fiscal a tuma e curpa den beslag, pero riba Dialuna ya caba e restonan mortal a wordo duna liber na famia, pa nan por planea e entiero.
Te ainda autoridad no a duna ningun informacion kico ta pasando cu e ‘chauffeur di interes” cu nan a papia cune Diabierna anochi trempan ora cu el a yega cu su Pickup Double-Cab den e area. Famianan tabata furioso contra dje, y Polis a core actua y bay cu e chauffeur.
Sinembargo na DeVuyst, loke ta un tiki raro cu aunke tin hopi famia ta biba den e area, tog ningun a mira hende straño of movimento den e area. Tambe tin e asunto di e smartphone di e victima, cu henter mainta tabatin un ‘last seen’ trempan, y dos ora despues cu a haye morto, diripiente un hende tabatin e smartphone y tabata ‘online’. DIARIO a compronde cu awor autoridad a haya e smartphone y ta investigando esaki tambe.
Mas detaye DIARIO no kier duna pa no stroba e investigacion.
Sinembargo keto bay Cuerpo Policial ta suplica testigonan, pa duna nan tip na e Tipline 111-41 di Polis cu por yuda e investigacion.
Famia- y amigonan di Sarahi keto bay ta devasta cu e noticia increible aki. Full un evento di Beach Volley a wordo posponi den fin di siman. Sarahi ta un atleta y deportista hopi activo, y tur su coleganan a expresa nan tristeza riba Social Media. Ex-alumnonan di Filomena College tambe ta recordando Sarahi cu bunita memorianan.
Por a nota cu pueblo ta preocupa cu e caso aki y e acto unda a kita bida di Sarahi den flor di su hubentud, a laga hopi hende tristo. Incluyendo hendenan cu nunca a conoce, tabata hopi tristo mes den fin di siman.
Na famia di e fayecida, DIARIO ta expresa su mas profundo palabra di condolencia.